recursal/SuperWikiNEXT-32B huggingface dataset:
**Pagan rock** သည် Neopagn နှင့် ဂမ္ဘီရပညာရိုးရာဓလေ့ကို အ​ခြေခံ၍ဖန်တီးထားခြင်းဖြစ်သည်။ ၂၀ ရာစုနောက်ပိုင်းတွင် ပေါ်ပေါက်လာခဲ့သည်။pagan rock မှ တီးဝိုင်းများသည် pagan နှင့် ဂမ္ဘီရပုံရိပ်များကို အသုံးပြုထားခြင်းဖြစ်သည်။

ဝိသေသလက္ခဏာများ
---------------

Pagn rockဟူသော ဝေါဟာရသည် New Age ဂီတနှင့် Neopagan အဖြစ်အပျက်များ ရိုးရာဓလေ့ folk ဂီတကွဲပြားသော အမျိုးအစားဖြစ်သည်။ တီးဝိုင်းများသည် rock and roll ပုံစံပေါင်းစပ်၍ လွတ်လွတ်လပ်လပ်အမျိုးအစားသတ်မှတ်နေစဉ်တွင် gothic rock, medieval ဂီတများလှုံဆော်သော တီးဝိုင်းများကို တွေ့နိုင်သည်။ traditional folk music, celtic music,neofolk နှင့် neo-classical, darkwave, ethereal, ambient, industrial နှင့် experimental ဂီတများမှ အစိတ်အပိုင်းများကို ပေါင်းစပ်ထားသည်ကို တွေ့ရသည်။

Pagan rock သည် Christian rockကဲ့သို့ ခက်ခဲရှုပ်ထွေးသော ပြဿနာများကို တွေ့ရသည်။ Inkubus နှင့် The Moon and the Nightspirit တို့ပါဝင်သည်။

သမိုင်းကြောင်း
--------------

Pagan rock သည် modern ဂီတ၏စိတ်ကူးသစ်များနှင့်ဖန်တီးထားသည်။ ရှေးကျသော ဂမ္ဘီရ စွက်ဖက်မှုများနှင့်မတူဘဲ ၁၉၆၀နှင့် ၁၉၇၀ အစောပိုင်းrock တီးဝိုင်းများ၏ကြိုးစားအားထုတ်ထားသော romantic pre-christro အဖြစ်အပျက်ပါရှိသည်။ ထူးခြားသော အနုပညာရှင်များမှာ Led Zeppelin၊ Black Sabbathနှင့် Donovan တို့ဖြစ်သည်။ ထိုအနုပညာရှင်များသည် Neopagan ဘာသာသို့ ဆောင်ရွက်ထောက်ခံသူများဖြစ်သည်။ ဖွင့်ထားသော Neopagan စာသားများ၊ ဂမ္ဘီရပညာရနှင့် post-punk ၏တိုက်တွန်းလှုံ့ဆော်ချက်ကို ရောနှောထားခြင်းသည် ကွဲပြားသောတီးဝိုင်းများကို လှုံ့ဆော်ရန်အတွင်း အကျိုးဖြစ်ထွန်းလိမ့်မည်။ ၁၉၈၀မနက်ပိုင်းမှ ရှေ့သို့ ဆက်ခဲ့သည်။ ဗြိတိန် gothic rock တီးဝိုင်း incubus Sukkubus သည် pagan rock တံဆိပ်ထားသော တီးဝိုင်းများမှ တစ်ခုဖြစ်သည်။ ၁၉၈၉တွင် တည်ထောင်ခဲ့ခြင်းဖြစ်သည်။ သူတို့၏သီချင်းများသည် pagan အဖြစ်အပျက်များနှင့် ပုံရိပ်များကို အသုံးပြုထားသည်။ Inkubus Sukkubus ပေါ်ထွက်လာပြီးကတည်းက gothic rock နှင့် darkwave တီးဝိုင်းများသည် Neopagan အဖွဲ့ဝင်များနှင့် စာသားများအတူ ပေါ်ထွက်လာခဲ့သည်။
|  |
| --- |
| **၁၈၈၅** : ဇန်နဝါရီ •  ဖေဖော်ဝါရီ •  မတ် •  ဧပြီ •  မေ •  ဇွန် •  ဇူလိုင် •  ဩဂုတ် •  စက်တင်ဘာ •  အောက်တိုဘာ •  နိုဝင်ဘာ •  ဒီဇင်ဘာ |



| ဖေဖော်ဝါရီလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ |  |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

ကိုးကား
-------
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် ဂင်္ဂါမြစ်ကမ်း အယုဇ္ဈပုရမြို့အနီး တောရကျောင်း၌ သီတင်းသုံး နေတော်မူစဉ် ဂင်္ဂါမြစ်ထဲ၌ မျောပါလာသော "ရေမြှုပ်ဆိုင်ကြီး နှင့် ရူပက္ခန္ဓာ, မိုးရွာစဉ် ဖြစ်ပေါ်လာသော "ရေပွက်"နှင့် ဝေဒနာက္ခန္ဓာ, နွေဥတု၏နောက်ဆုံးလ နေ့ပိုင်း၌ တွေ့မြင်ရသော "တံလှပ်"နှင့် သညာက္ခန္ဓာ, အနှစ်ကိုရှာ၍မရသော "ငှက်ပျောတုံး" နှင့် သင်္ခါရက္ခန္ဓာ, "မျက်လှည့်ပညာ နှင့် ဝိညာဏက္ခန္ဓာတို့ကို နှိုင်းယှဉ်၍ စူးစူးစိုက်စိုက် ဆင်ခြင်လိုက်သည့်အခါ "နိစ္စသာရ, ဓုဝသာရ, အတ္တသာရမမှီ အချီးအနှီးဖြစ်နေပုံ ငါ, ငါ့ဥစ္စာ.ငါဟာ-ဟု ယူ၍မရပုံ, ခန္ဓာတစ်ပါးလျှင် ဥပမာတစ်ခုစီဖြင့် အကျယ် ဝေဖန်၍ ဟောတော်မူပြီး သုတဝန္တအရိယာသာဝကအား နိဗ္ဗိန္ဒဉာဏ်, ဝိရာဂဉာဏ်, ဝိမုတ္တိဉာဏ်တို့ ဖြစ်ပေါ်လာပုံမှစ၍ ရဟန္တာဖြစ်သည်အထိ ရဟန်းတို့အား ဘုရားရှင် ဟောကြားတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ပါရှိပါသည်။

ကိုးကား
-------

1. ↑  -သံ၊၂၊၁၁၄-၇။ သံ၊မြန်၊၂၊၁၀၇-၉။ သံ၊ဋ္ဌ၊၂၊၂၉၃-၆။ သံ၊ဋီ၊၂၊၂၄၉-၂၅၁။

-သံယုတ္တနိကာယ၊ ခန္ဓဝဂ္ဂသံယုတ္တ၊ ၁-ခန္ဒသံယုတ္တ၊ (၁၀)၅-ပုပ္ပဝဂ္ဂ၊ တတိယသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**ဟန်ဂျာ** (ကိုရီးယား: 한자; ဟန်ဂျာ ; ဟန်ဇီ:漢字၊ ဟန်ကျာ)သည် တရုတ်စာလုံးများ ပါဝင်သော ရိုးရာစာရေးစနစ်အတွက်ကို ဂိုဂျိုဆွန်းခေတ်အစပိုင်းကတည်းက ပေါင်းစပ်အသုံးပြုခဲ့ပြီး ပထမဆုံးကိုရီးယားနိုင်ငံဖြစ်သည်။ အထူးသဖြင့် ၎င်းသည် ကိုရီးယားဘာသာစကားတွင် ထည့်သွင်းထားသော တရုတ်စာလုံးများကို ကိုရီးယား အသံထွက် ဖြင့် ရည်ညွှန်းသည်။

*ဟန်ဂျာဘာသာ*(한국어: 漢字語) သည် ဟန်ဇီနှင့် ရေးသားနိုင်သော တရုတ် မူရင်းစကားလုံးများကို ရည်ညွှန်းပြီး (ဟန်မူန်း: 한문 *၊*漢文) သည် ဂန္ထဝင်တရုတ် အရေးအသားကို ရည်ညွှန်းသော်လည်း "ဟန်ဂျာ" ကို တစ်ခါတစ်ရံတွင် အယူအဆနှစ်ခုလုံးအတွက်လည်း အသုံးပြုပါသည်။ ဟန်ဂျာသည် ကြီးမားသော ပြုပြင်ပြောင်းလဲမှုများ မလုပ်ဖူးသောကြောင့် ၎င်းတို့သည် *ကီယူဇီတာယီ* နှင့် ရိုးရာတရုတ်စာလုံးများ နှင့် ဆင်တူသော်လည်း အချို့သောဇာတ်ကောင်စာများမှာ အနည်းငယ်ကွဲပြားပါသည်။ ဥပမာ-教နှင့်敎 အပြင် 研နှင့်硏 ဟန်ဂျာ အက္ခရာအနည်းအကျဉ်းကိုသာ ပြုပြင်မွမ်းမံထားသည်။ တရုတ်ပြည်မကြီး နှင့် စင်္ကာပူ တွင် လက်ရှိအသုံးပြုနေသော တရုတ်အက္ခရာအများအပြားကို ရိုးရှင်းအောင် ပြုလုပ်ထားပြီး သက်ဆိုင်ရာ ဟန်ဂျာ ဇာတ်ကောင်များထက် ရှုပ်မထွေးပါ။ ဂျပန်တွင် *ရှင်ဂျိတိုင်* ဟု လူသိများသော ရိုးရှင်းသော တရုတ်အက္ခရာပုံစံများကိုလည်း ပြဋ္ဌာန်းထားသော်လည်း ကျယ်ကျယ်ပြန့်ပြန့် မရှိပေ။ ၁၉၇၀ ခုနှစ်များအတွင်း၊ စင်ကာပူသည် ၎င်း၏ ကိုယ်ပိုင်ရိုးရှင်းသောလှုပ်ရှားမှုကို အတိုချုံးပြဋ္ဌာန်းခဲ့သော်လည်း နောက်ဆုံးတွင် ရှုပ်ထွေးမှုများမဖြစ်စေရန် တရုတ်ပြည်မကြီး၏ ရိုးရှင်းသောစံနှုန်းကို လက်ခံကျင့်သုံးခဲ့သည်။

ကိုးကား
-------



1. ↑  You must specify ***archiveurl =***  and ***archivedate =***  when using {{cite web}}.Korean Hanja Characters။ 2017-11-04 တွင် မူရင်းအား မော်ကွန်းတင်ပြီး။
|  |
| --- |
| **၁၈၈၄** : ဇန်နဝါရီ •  ဖေဖော်ဝါရီ •  မတ် •  ဧပြီ •  မေ •  ဇွန် •  ဇူလိုင် •  ဩဂုတ် •  စက်တင်ဘာ •  အောက်တိုဘာ •  နိုဝင်ဘာ •  ဒီဇင်ဘာ |



| ဖေဖော်ဝါရီလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ |  |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

ကိုးကား
-------
Asia World စစ်အစိုးရခေတ်တွင် စစ်ဗိုလ်ချုပ်ကြီးများနှင့် ရင်းနှီးခင်မင်သော လော်စစ်ဟန် သည်၊ သူသားသမီး၊ ဆွေမျိုးများဖြင့် အေရှားဝေါ ကုမဏီကြီကို အောင်မြင်စွာ တည်ထောင်ခဲ့သည်။ သူတို့နောက်ကွယ်မှပါဝင်လုပ်ဆောင်ခဲ့သည် ဧရာဝတီ မြစ်ဆုံစီမံကိန်း သည် သမ္မတသစ် ဦးသိန်းစိန် လက်ထက် ၂ဝ၁၁တွင် ရပ်နားခြင်းခံရသည်။ ဘိန်းဘုရင် လော်စစ်ဟန်ကို အမေရိကန်အစိုးရက သေဒဏ်ပေးထားသော်လည်း သူ တည်ထောင်ခဲ့သည့် အေရှားဝေါ မှာ မြန်မာပြည်တွင် အဓိကစီးပွားရေးကြီးဖြစ်နေသည်။

၁၉၉၂ ဇွန်တွင် အာရှဓန ကုမ္ပဏီ ကို ထူထောင်ကာ ငွေကြေးခဝါချ ခဲ့သည်။ လောစစ်ဟန်၏ သား စတီဗင်လော ခေါ် ထွန်းမြင့်နိုင် သည် စင်ကာပူမှ စီစီလီယာ အန်း နှင့် ၁၉၉၆ တွင် လက်ထပ်ခဲ့ကာ ဆောက်လုပ်ရေးနှင့် စွမ်းအင် ဆိုင်ရာ အခန်းကဏ္ဍများတွင် အမြတ်အစွန်း အများအပြားရရှိသော ကုမ္ပဏီ ကို ထူထောင်ခဲ့သည်။ လော်စစ်ဟန် က လည်း ရန်ကုန်ရှိ ထရိတ်ဒါး ဟော်တယ် ၏ ရှယ်ယာ ၁၀% ကို ပိုင်ဆိုင်သည်။ [၁] လော်စစ်ဟန် သည် ၂၀၀၆ ခုနှစ်တွင် ထိုစဉ် က ဗိုလ်ချုပ်မှူးကြီး သန်းရွှေ ၏ သမီး မင်္ဂလာဆောင် ကိုလည်း ကူညီခဲ့သေးသည် ဟု အော့ဇာဗာ သတင်းတစ်ပုဒ်တွင် ပါဝင်ခဲ့သည်။ [၅] ၂၀၀၈ ဖေဖော်ဝါရီ တွင် အမေရိကန် အစိုးရ က လော်စစ်ဟန် ၊ သူ၏သား၊ ချွေးမ တို့နှင့် တကွ ၎င်းတို့ပိုင်ဆိုင်သော ကုမ္ပဏီ များကို ပါ ပိတ်ဆို့မှုစာရင်းတွင် ထည့်သွင်းခဲ့သည်။ [၆] နိုင်ငံတော် သမ္မတ ဦးသိန်းစိန် ၏ ပထမဆုံး တရုတ်ပြည် ခရီးစဉ်တွင်လည်း လိုက်ပါခဲ့သည်။ 

အာရှဓန ကုမ္ပဏီ သည် တရုတ် မြန်မာ ဓာတ်ငွေ့ပိုက်လိုင်း၊ ကျောက်ဖြူရေနက်ဆိပ်ကမ်း၊ မြစ်ဆုံဆည်၊ တာဆန်းဆည်နှင့် ရေအားလျှပ်စစ် စသည့် စီမံကိန်း အကြီးကြီးများ ကို ဆောက်လုပ်ရာတွင် ပါဝင်သည်။ တရုတ်အစိုးရ ကုမ္ပဏီများကလည်း ထိုစီမံကိန်းများတွင် ရင်းနှီး မြုပ်နှံထားကြသည်။ လော်စစ်ဟန် ၏ အခြားသား တစ်ဦးသည်လည်း စင်ကာပူ၊ ထိုင်း၊ ထိုင်ဝမ် တို့တွင် စီးပွားရေး လုပ်ငန်းများ လုပ်ကိုင်သေးသည်။
**အာဆီယံချန်ပီယံရှစ် ဘောလုံးပြိုင်ပွဲ** (သို့) **အာဆီယံ အမှတ်ပေးဘောလုံးပြိုင်ပွဲ** (**အေအက်ဖ်အက်ဖ် ချန်ပီယံရှစ် ဘောလုံးပြိုင်ပွဲ** သို့မဟုတ် **အေအက်ဖ်အက်ဖ် ဆူဇူကီးဖလား** သို့မဟုတ် **ဆူဇူကီးဖလား**ဟု လူသိများ) သည် လက်ရှိတွင် **အေအက်ဖ်အက်ဖ် မစ်ဆူဘီရှီ အီလက်ထရစ် ဖလား** ဟု လူသိများပြီး ၎င်းပြိုင်ပွဲသည် အာဆီယံ ဘောလုံး အဖွဲ့ချုပ် အေအက်ဖ်အက်ဖ် (AFF) မှ ကြီးမှူးကျင်းပသော အဓိကကျသော ဘောလုံးပြိုင်ပွဲဖြစ်သည်။ အဆိုပါပြိုင်ပွဲအား ဖီဖာမှ 'A' နိုင်ငံတကာပြိုင်ပွဲအဖြစ် အသိအမှတ်ပြုထားပြီး ဖီဖာ၏ အဆင့်သတ်မှတ်အမှတ်များကို ၁၉၉၆ ခုနှစ်ကတည်းက ချီးမြှင့်ခြင်းဖြစ်သည်။

အေအက်ဖ်အက်ဖ် ချန်ပီယံရှစ် ဘောလုံးပြိုင်ပွဲကို နိုင်ငံအသင်း လေးသင်းဖြင့် ဆွတ်ခူးထားပြီး၊ ထိုင်း က ချန်ပီယံဆု ၆ ကြိမ်၊ စင်ကာပူ ၄ ကြိမ်၊ ဗီယက်နမ်က ၂ ကြိမ်နဲ့ မလေးရှားက ချန်ပီယံဆု ၁ ကြိမ် ရရှိထားသည်။ လက်ရှိအချိန်အထိ ထိုင်းနှင့် စင်ကာပူတို့သည် သမိုင်းတစ်လျှောက် ချန်ပီယံဆုများကို ဆက်တိုက်ဆွတ်ခူးနိုင်သည့် တစ်ခုတည်းသောအသင်းဖြစ်သည်။ ၂၀၀၀ နှင့် ၂၀၀၂ တွင် ယိုးဒယားနှင့် ၂၀၁၄ နှင့် ၂၀၁၆ ၊ ၂၀၀၄ နှင့် ၂၀၀၇ တွင် စင်ကာပူတို့ ၊ ၎င်းသည် ဒေသတွင်း လူကြည့်အများဆုံး ဘောလုံးပြိုင်ပွဲများထဲမှ တစ်ခုဖြစ်သည်။

ကိုးကား
-------

1. ↑  Isu Mata FIFA Ranking Dalam Sejarah Kejohanan Piala AFF - Football Tribe, 13 November 2016.
ဦးတင်မောင်ထွန်း (Rev. Dr) ၂၀နိုဝင်ဘာ၁၉၃၁ မွေးဖွားသည်။
မြန်မာခရစ်ယာန်ဓမ္မဆရာဖြစ်သည်။ ဆရာကြီးသည် ၁၉၆၇မှ စတင်ပြီး ဟေဗြုန်ညီအစ်ကိုများအသင်းတော်၏ သင်းအုပ်ဖြစ်ပြိး အမှုဆောင်ခဲ့မှုများကြောင့် ၁၉၉၈ခုနှစ်တွင် International Biography Centre, Cambridge မှ ပါရဂူဘွဲ့ ချီးမြှင့်ခြင်းခံရသည်။

အမှုဆောင်ရွက်ချက်များ
---------------------

ညီအစ်ကိုများအသင်းတော်၊ သင်းအုပ်
WFC Witness for Christ Ministry - ၁၉၇၃မှစတင်လုပ်ဆောင်သည်။
Literature Evangelism ခရစ်ယန်စာပေထုတ်ဝေခြင်း၊ ဓမ္မပညာအထောက်အကူပြုလစဉ်စာစောင်ထုတ်ဝေခြင်း
ကျမ်းစာသင်တန်းများ (အချိန်ပိုင်း၊ ရက်တို၊ ရက်ရှည်သင်တန်းများကို ဖိလစ်ပိုင်၊ အမေရိကန်၊ အင်္ဂလန်အင်္ဂလိပ်ကျမ်းသာသင်တန်းများမှ ဘာသာပြန်ပြီးသင်ကြားပေးခြင်း။
စာပေးစာယူကျမ်းစာသင်တန်း
ကျမ်းစာကျောင်းပြီးသူများအား Associate Workers အဖြစ် အစေခံခြင်း
ရေဒီယိုဧဝံဂေလိလုပ်ငန်း (ဖိလစ်ပိုင်အရွှေ့ဖျားအသံလွှင့်ဌာန) 
လူမှုရေး၊ ကယ်ဆယ်ရေးလုပ်ငန်းများ.. စသည်တို့ဖြစ်သည်။

မိသားစု
-------

ဆရာကြီးတါင် သား၃ယောက်နှင့်သမီး၅ယောက်ရှိသည်။ သားကြီးဖြစ်သော ဦးဖော်ဝင်းထွန်း ပြည်ပသာသနာပြု (မနီလာ၊ အရှေ့ဖျားအသံ)၊ ဒုတိယသား ဆရာဦးဇော်မင်း (Rev. Dr) ထိုင်းနိုင်ငံ အမ်စီအေအသင်းတော်သင်းအုပ်ဆရာ တို့ဖြစ်သည်။

ကိုးကား
-------
**ဒေါက်တာတင်လှိုင်** ကို ၁၉၄၁ ခုနှစ်တွင် စစ်ကိုင်းတိုင်းဒေသကြီး၊ မုံရွာခရိုင်၊ အရာတော်မြို့နယ် သခွတ်ပင်လည်ရွာတွင် ဖွားမြင်သည်။ ရွာမြောက်ကျောင်း ခေါ် ဆရာတော် ဦးခန္တီ၏ ရွှေသိမ်တော် တိုက်တွင် ပညာစတင် သင်ကြားသည်။ ၁၉၅၁ မှ ၅၈ ထိ မန္တလေး ဒိုင်အိုစီဇင် သံတဲ အထက်တန်း ကျောင်းတော်တွင် ပညာသင်သည်။ မန္တလေးတက္ကသိုလ်တွင် ဆက်လက် ပညာ သင်ကြားခဲ့ပြီး၊ ရူပဗေဒ ဘာသာဖြင့် သိပ္ပံ (ဂုဏ်ထူးတန်း) ဘွဲ့ကို ၁၉၆၃ တွင် ရရှိခဲ့သည်။

၁၉၇၂ ခုတွင် ဗြိတိသျှ ကောင်စီ (ကိုလံဘို စီမံကိန်း) စကောလားရှစ် ရပြီး လန်ဒန် တက္ကသိုလ်တွင် ဘွဲ့လွန် ပညာ သင်ကြားခဲ့ရာ M. Sc ဘွဲ့ ဂုဏ်ထူးနှင့် အောင်ပြီး၊ ၁၉၆၇ တွင် နယူကလီယာ ရူပဗေဒ အထူးပြုဖြင့် Ph. D ဘွဲ့ ရခဲ့သည်။

မကွေး၊ ရန်ကုန်၊ မော်လမြိုင် နှင့် မန္တလေး တက္ကသိုလ် များတွင် ဆရာ အဖြစ် နှစ် ၃ဝ ကျော် သင်ကြားခဲ့သည်။ ၁၉၉၅ တွင် မြန်မာ့ သိပ္ပံနှင့် နည်းပညာ သုတေသန ဦးစီးဌာနသို့ ရွှေ့ပြောင်းပြီး ညွှန်ကြားရေးမှူး တာဝန် ထမ်းသည်။ ၁၉၉၇ တွင် အဏုမြူ စွမ်းအင် ဦးစီး ဌာနကို ဦးစီး တည်ထောင် ခဲ့ပြီး၊ ပထမဆုံး ညွှန်ကြားရေးမှူးချုပ် ဖြစ်သည်။

ဒေါက်တာတင်လှိုင်သည် ၁၉၉၉ တွင် အပြည်ပြည် ဆိုင်ရာ အဏုမြူ စွမ်းအင် အေဂျင်စီ (IAEA) ညီလာခံ၌ မြန်မာ ကိုယ်စားလှယ် အဖွဲ့ ခေါင်းဆောင် အဖြစ် တက်ရောက်ခဲ့သည်။ ထိုညီလာခံ ၅ ကြိမ်တွင် မြန်မာ ကိုယ်စားလှယ် အဖွဲ့ဝင် အဖြစ် တက်ခဲ့သည်။ ၁၉၉၇ - ၉၈ တွင် RCA ခေါ် အာရှ - ပစိဖိတ် ဒေသ ၁၇ နိုင်ငံ ပါဝင်သော နယူကလီယာ နည်းပညာ ပူးပေါင်း ဆောင်ရွက်ရေး အဖွဲ့က ဒေါက်တာ တင်လှိုင်ကို ဥက္ကဋ္ဌ အဖြစ် တင်မြှောက်ခဲ့သည်။ ထိုအဖွဲ့၏ ကော်မတီ များတွင် ပါဝင်ခဲ့သည်။

ဒေါက်တာ တင်လှိုင်သည် ရန်ကုန် နည်းပညာ တက္ကသိုလ်တွင် အချိန်ပိုင်း ပါမောက္ခ အဖြစ် ငါးနှစ် သင်ကြားခဲ့သည်။ ၂၀၀၁ ခုနှစ်တွင် အငြိမ်းစား ယူပြီးနောက် မြန်မာနိုင်ငံ နည်းပညာ ပညာရှင် အဖွဲ့၏ အလုပ်အမှုဆောင် အဖြစ် တာဝန် ထမ်းဆောင်ဆဲ ဖြစ်သည်။ နယူးယောက် သိပ္ပံ အကယ်ဒမီ အဖွဲ့ဝင်လည်း ဖြစ်သည်။

သုတေသန စာတမ်းများ ဆောင်းပါး ပေါင်းစုံနှင့် တက္ကသိုလ်သုံး စာအုပ် နှစ်အုပ် (အင်္ဂလိပ် ဘာသာနှင့်) ရေးသားသည်။ ထို့ပြင် သိပ္ပံ ပညာပေး ခေးအော့ (စ)နှင့် ပိုးချည်မျှင် မိုးနဂါး ပညာရှင် အတ္ထုပ္ပတ္တိ စာအုပ် နှစ်အုပ်လည်း ရေးသားခဲ့သည်။ ဘိုးလှိုင် ကလောင် အမည်ဖြင့် မဂ္ဂဇင်း များတွင် စာများ ဆက်လက် ရေးသား နေသည်။

ဇနီး ဒေါ်မြမြဆွေ (အငြိမ်းစား ရုက္ခဗေဒ ကထိက) နှင့် သား သမီး ၃ ဦး ရှိသည်။

ရရှိခဲ့သော စာပေဆုများ
---------------------

1. ၂၀၀၄ ခု အမျိုးသား စာပေဆု ( ဘာသာပြန်၊ သုတ) - *ဦးနှောက်များကို မီးညှိခြင်း* (မုံရွေးစာပေ) (မူရင်း Ignited Minds by Abdul Kalam)
2. ၂၀၁၀ ခု အမျိုးသားစာပေဆု (ဘာသာပြန်၊ သုတ) - *အိန္ဒိယကို တွေ့ရှိခြင်း* (မုံရွေးစာပေ) (မူရင်း Discovery of India by J.Nehru)
3. သုတစွယ်စုံစာပေဆု (သုတသိပ္ပံ) *ဘက်ညီမှုနှင့် လောကနိယာမများ*
4. ၂၀၀၈ ခု ထွန်းဖောင်ဒေးရှင်းစာပေဆု (အင်္ဂလိပ်ဘာသာ) *Victory into Defeat*
5. ၂၀၁၉ ခု အမျိုးသားစာပေဆု (ဘာသာပြန်၊ သုတ) *ဂျဝါဟားလားနေရူး၏လျှပ်တစ်ပြက်ကမ္ဘာ့သမိုင်း* (၃တွဲ) (ပထမပိုင်းနှင့်ဒုတိယပိုင်း -ထွန်းဖောင်​ေဒးရှင်းစာပေ၊တတိယပိုင်း-နှင်းဆီဖြူစာပေ)

ရည်ညွှန်း ကိုးကား
-----------------

1. 1 2 3  အမျိုးသားစာပေဆုရစာအုပ်စာရင်း
**ဦးလေးမောင်** (ခရစ် ၁၈၉၉-၁၉၇၄)ကို သရက်ခရိုင်၊ အောင်လံမြို့တွင် ခရစ်နှစ် ၁၈၉၉ခု၊ နိုဝင်ဘာလတွင် အဖ ဦးပို ၊ အမိ ဒေါ်ပန်း တို့မှ ဖွားမြင်ခဲ့သည်။ အောင်လံမြို့တွင် ၁၀ တန်းအောင်မြင်သော ပညာသင်ကြားခဲ့ပြီး ၁၉၂၃-၂၄ မှစ၍ အောင်လံမြို့ ၊ ဗုဒ္ဓသာသာနပြု အမျိုးသားကျောင်း (B.T.N) တွင် ကျောင်းအုပ်အဖြစ် ဆောင်ရွက်ခဲ့သည်။ ဂျီစီဘီအေ အသင်းကြီးမှ ၂၁ ဦးများနုတ်ထွက်ကွဲပြားသွားချိန်၌ အထောက်အပံ့မခံသော အမျိုးသားကျောင်းအဖြစ် ရပ်တည်ခဲ့သည်။ ထို့နောက် ရန်ကုန်မြို့သို့ ရောက်ရှိလာပြီးလျှင် ဝံသာနု ဂျီစီဘီအေအဖွဲ့ကြီး၏ ဝံသာနု သတင်းစာတွင် တိုက်အုပ်အဖြစ် လည်းကောင်း၊ အယ်ဒီတာအဖြစ်လည်းကောင်း တာဝန်ထမ်းဆောင်ခဲ့သည်။ နောက် ဂျီစီဘီအေအဖွဲ့များ အစိတ်စိတ်ကွဲပြားကြရာ ဦးစိုးသိမ်း ဂျီစီဘီအေတွင် ရုံးအုပ်အဖြစ် ၊ မင်္ဂလွန်း ဂျီစီဘီအေတွင် အထွေထွေအတွင်းရေးမှူး ၊ မောရိယ သတင်းစာတွင် အယ်ဒီတာချုပ်အဖြစ် တာဝန်ထမ်းဆောင်ခဲ့ပြန်သည်။ အောင်လံဦးလာဘ ဟူ၍ ထင်ရှားခဲ့သည်။ မြန်မာနိုင်ငံ လွတ်လပ်ရေးရရှိပြီးနောက် ဗမာ့ခေတ် သတင်းစာတွင် အယ်ဒီတာအဖွဲ့ဝင်တစ်ဦးအဖြစ် လည်းကောင်း၊ အစိုးရ သာသနာရေးဌာနတွင် လက်ထောက် ညွှန်ကြားရေးဝန်အဖြစ် လည်းကောင်း တာဝန်ထမ်းဆောင်ပြီး အငြိမ်းစားယူခဲ့သည်။ ထို့နောက် မြန်မာနိုင်ငံရေးသမိုင်း (ပထမတွဲ၊ ဒုတိယတွဲ)စာအုပ်ကို ရေးသားပြုစုကာ စာပေဗိမာန် ပြည်သူ့လက်စွဲစာစဉ်မှ ၁၉၇၄ ခုနှစ်တွင် ထုတ်ဝေခဲ့သည်။ ၎င်းစာအုပ် ပုံနှိပ်ထုတ်ဝေပြီးနောက် ၁၉၇၄ခုနှစ် ဧပြီလ (၇)ရက်နေ့၌ လူကြီးရောဂါဖြင့် အမှတ် ၄၆၈၊ ၂၂ လမ်း၊ ၁၃ရပ်ကွက်၊ တောင်ဥက္ကလာပမြို့နယ်နေအိမ်တွင် ကွယ်လွန်သွားသည်။
**လေးဖြူ** သည် မြန်မာ ရော့ခ် အဆိုတော် တစ်ဦး ဖြစ်ပြီး ၁၉၆၅-ခုနှစ်၊ မေလ(၁၉)ရက်တွင် မွေးဖွားခဲ့သည်။ အင်းလေးဇာတိ ဖြစ်သည်။ ရော့ခ် အဆိုတော် တစ်ဦးဖြစ်သည့် အငဲ ၏ အကို အရင်း ဖြစ်သည်။ မန္တလေးတက္ကသိုလ်မှ အင်္ဂလိပ်စာ အထူးပြုဖြင့် ဝိဇ္ဇာဘွဲ့ ရရှိခဲ့သည်။

ပရိသတ် တောင်းဆိုမှု
-------------------

လေးဖြူသည် ၂၀၀၆ ခုနှစ်ခန့်မှစ၍ စင်မြင့်ဂီတ ဖျော်ဖြေပွဲများ၌ ပါဝင် သီဆိုခွင့်မရရှိပဲ ခေတ္တရပ်နားခဲ့ရသည်။ ၂၀၀၉-ခုနှစ်မှ စ၍ စင်မြင့်ဖျော်ဖြေပွဲများ၌ Iron Cross Band နှင့်အတူ ဆက်လက် သီဆိုခွင့်ရရှိခဲ့သည် ။ နာဂစ်မုန်တိုင်းဒဏ်ခံ ပြည်သူများ ပြန်လည်ထူထောင်ရေး ရန်ပုံငွေအတွက် ရည်ရွယ်ပြုလုပ်သော စင်မြင့်ဖျော်ဖြေပွဲ၌ အဆိုတော်လေးဖြူအား အားပေးကြိုဆိုသော သူ၏ အမာခံပရိသတ်များကြောင့် ရန်ပုံငွေ အများအပြား ရရှိခဲ့သည်။

မိသားစု
-------

ဇနီးဖြစ်သူမှာ ဒေါ်နွယ်နွယ်သန်း ဖြစ်သည်။ သမီးကြီး ၏ အမည်မှာ ဆောင်းလေးဖြူ ဖြစ်ပြီး သားငယ်၏ အမည်မှာ တိမ်လေးဖြူ ဖြစ်သည်။

ထွက်ရှိပြီးသောသီချင်းခွေများ
----------------------------

* *ကန္တာရ လမင်း*
* *ပင်လယ်အော်သံ*
* *ကန္တာရ ပင်လယ် လမင်းအော်သံ*(လိုက်ဖ်ရှိုး)
* *ဂီတ မဉ္ဇူရီ*
* *ပါဝါ ၅၄* (Power 54)
* *ကမ္ဘာသစ်တေး*
* *ကျိန်စာ*
* *သားကောင်*
* *ရာစုသစ်* (မျိုးကြီး၊ အငဲ တို့နှင့်တွဲဖက်၍)
* *အိပ်မက်ကဗျာ*
* *လိပ်ပြာ*
* Iron Cross Band, Unplugged show
* Iron Cross Band, Live show for 15th anniversary
* Iron Cross Band, 15th anniversary celebration
* *မံမီများ*
* *LMN* (မျိုးကြီး၊ အငဲ နှင့်တွဲဖက်၍)
* *ခဏလေးများ*
* ဘ*င်္ဂလား ပင်လယ်အော်* (Bay of Bengal)
* *ဒိုင်ယာရီ*
* *ဒါအချစ်လား* (Single)
* ကျောခင်းတံတားများ (Single)
* မြူ (Single)
* မိစ္ဆာမ (Single)
* ဘဝ (single)
* ဇာတိဘုံ (single)
* လူ့အန္ဓ (single)
* လုပ်လိုက် (single)

"ဘင်္ဂလားပင်လယ်အော်" စီးရီးမှာ မြန်မာနိုင်ငံတွင် Mobile Stero ဖြင့် ပထမဆုံးတီးခတ်အသံသွင်းပြုလုပ်ထားသော တေးစီးရီးဖြစ်သည်။ Mobile Stero မှာ ကမ်းခြေတစ်ခု (သို့) တစ်ခုခုသောနေရာ၏ အခန်းတစ်ခန်းထဲတွင် ကြိုတင်သီချင်းတိုက်ထားခြင်းမရှိပဲ ရင်ထဲကခံစားချက်အတိုင်း တီးခတ်သီဆိုပြီး အသံသွင်းခြင်းကို တစ်ပြိုင်နက်ပြုလုပ်ခြင်းဖြစ်သည်။

ကိုးကား
-------

1. ↑  ကိုလေးဖြူရဲ့ ၁၃ ခုမြောက် "ဘင်္ဂလားပင်လယ်အော်"[*လင့်ခ်သေ*]
ခေတ်ပြိုင်ဂျာနယ်ထုတ်ဝေသူ ဦးတင်မောင်ဝင်း အတွက် တင်မောင်ဝင်း (ခေတ်ပြိုင်ဂျာနယ်) ကို ကြည့်ပါ။

**ဦးတင်မောင်ဝင်း** သည် ၁၉၉၀ အထွေထွေရွေးကောက်ပွဲတွင် ခရမ်းမြို့နယ်မဲ ဆန္ဒနယ် အမှတ် (၂) မှ အမျိုးသား ဒီမိုကရေစီ အဖွဲ့ချုပ်အား ကိုယ်စားပြု၍ ဝင်ရောက် ယှဉ်ပြိုင်ခဲ့ရာ ခိုင်လုံမဲ (၁၇၄၂၈) မဲ၊ စုစုပေါင်း မဲရာခိုင်နှုန်း (၆၀.၄၃) ဖြင့် ရွေးချယ် တင်မြှောက်ခြင်း ခံခဲ့ရသည်။ ခရမ်းမြို့ ဇာတိ ဖြစ်သည်။ ၁၉၄၀ ပြည့်နှစ်၊ နိုဝင်ဘာလ ၈ ရက်နေ့ဖွား ဖြစ်သည်။ ဦးမြို့၏ သားဖြစ်သည်။ ဦးတင်မောင်ဝင်းသည် ခရမ်းမြို့ အစိုးရ အထက်တန်းကျောင်း၊ ရေကျော် မက်သဒစ်နှင့် ရန်ကုန်မြို့မြို့မ အထက်တန်းကျောင်းတို့တွင် ဆယ်တန်း အောင်မြင်သည် အထိ ပညာ သင်ကြား ခဲ့ပြီးနောက် ၁၉၅၇ - ၅၈ ခုနှစ်တွင် ရန်ကုန် တက္ကသိုလ်သို့ တက်ရောက်ခဲ့သည်။

  

ခရမ်းမြို့နယ် ကျောင်းသား သမဂ္ဂ အတွင်းရေးမှူး၊ တက္ကသိုလ် ခရမ်းမြို့နယ် အသင်း၊ ဟံသာဝတီ ခရိုင်အသင်း၊ ကလောင်ရှင် အသင်း၊ သဟာယနှင့် စာဖတ် အသင်းများတွင် ရှေ့တန်းက ပါဝင်၍ ဗကသများ အဖွဲ့ချုပ်နှင့် တကသ အဖွဲ့ဝင်၊ ကျောင်းသား ညီညွတ်ရေး တပ်ဦး တွဲဖက် အတွင်းရေးမှူးနှင့် သဘာပတိ အဖွဲ့ဝင်၊ ၁၉၆၂ ခုနှစ်၊ ဇူလိုင် အရေးအခင်းတွင် ရန်ကုန် တက္ကသိုလ် ကျောင်းသား အခွင့်အရေး ကာကွယ်မှု တိုက်ပွဲ ကော်မတီ ဥက္ကဋ္ဌ၊ ၁၉၆၃ ခုနှစ်မှ ၁၉၇၀ ပြည့်နှစ် အထိ လုံခြုံရေး ပုဒ်မ (၅) ဖြင့် ဖမ်းဆီး ထိန်းသိမ်းခြင်း ခံခဲ့ရကာ ထောင် ၇ နှစ် ကျခဲ့သည်။ ထောင်မှ လွတ်ပြီးနောက် ခရမ်း မြို့နယ်ရှိ မိသားစုပိုင် ဆန်စက်တွင် မန်နေဂျာ အဖြစ် လုပ်ကိုင်ခဲ့သည်။

၁၃၅၀ ပြည့် (၁၉၈၈ ခုနှစ်)၊ ပြည်သူ့ ဒီမိုကရေစီ အရေးတော်ပုံကြီး တွင် စစ်ပြီးခေတ်နှင့် လွတ်လပ်ရေးခေတ် ကျောင်းသား သမဂ္ဂ ဝင်ဟောင်းများ ကော်မတီတွင် ပါဝင် လှုပ်ရှားခဲ့သည်။ အရေးတော်ပုံကြီး အပြီး နိုင်ငံရေး ပါတီများ ဖွဲ့စည်း တည်ထောင်သော အခါ အမျိုးသား ဒီမိုကရေစီ အဖွဲ့ချုပ်၌ ပါဝင်ခဲ့ပြီး အမျိုးသား ဒီမိုကရေစီ အဖွဲ့ချုပ် ရန်ကုန်တိုင်း စည်းအဖွဲ့ဝင် အဖြစ် ဆောင်ရွက် ခဲ့သည်။

ဦးတင်မောင်ဝင်းသည် ဦးမောင်ကို နှင့် သူငယ်ချင်း ဖြစ်သည်။ ခရမ်းမြို့နယ် မဲဆန္ဒနယ် အမှတ် (၂) မှ ဦတင်မောင်ဝင်းနှင့် ယှဉ်ပြိုင်ဘက် တိုင်းရင်းသားစည်းလုံးညီညွတ်ရေးပါတီမှ ဦးဇော်ဝင်း (အငြိမ်းစား ဗိုလ်မှူးကြီး ဇော်ဝင်း) မဆလခေတ် နိုင်ငံတော် ကောင်စီဝင် ဟောင်း၏ ညီအရင်း ဖြစ်သည်။ ၁၉၉၀ ပြည့်နှစ်၊ အောက်တိုဘာလတွင် ဖမ်းဆီး ထိန်းသိမ်း ထောင်ဒဏ် ချမှတ်ခြင်း ခံခဲ့ရပြီး နဝတ စစ်ထောက်လှမ်းရေး များ၏ ညှဉ်းပန်း နှိပ်စက်မှုကြောင့် ၁၉၉၁ ခုနှစ်၊ ဇန်နဝါရီလ ၁၈ ရက်နေ့တွင် ထောင်တွင်း၌ သေဆုံး သွားခဲ့သည်။

ကိုးကား
-------
ယုဝတီတင်လေးဝေ

ယုဝတီတင်လေးဝေ (၁၉၂ဝ - ၁၉၉၆)
---------------------------

အမည်ရင်း ဒေါ်တင်တင်ဖြစ်သည်။ ၁၉၂ဝ ခုနှစ်၊ ဒီဇင်ဘာလ ၁၃ ရက်နေ့တွင် ကျိုတ်လတ်မြို့၌ မွေးဖွားခဲ့သည်။ မိဘများမှာ ကျိုတ်လတ်မြို့ သွားစိုက်ဆရာကြီး ဦးဘဝေ၊ ဒေါ်လှဒန်တို့ဖြစ်ပြီး မွေးချင်း မောင်နှမ ၆ ယောက်တွင် ဒုတိယ ဖြစ်သည်။

  

ငယ်စဉ်ကပင် စာရေးခြင်း၊ စာဖတ်ခြင်းကို ဝါသနာ ကြီးခဲ့သည်။ မိဘများက ဝတ္ထုဖတ်ခြင်းကို တားမြစ်ကြသည့် ကြားကပင် သူငယ်ချင်းများနှင့် ဗလာစာအုပ် ကလေးထဲတွင် ဝတ္ထုများ ရေးသားခဲ့သည်။ ၁၉၄၆ ခုနှစ်တွင် ဒေါ်ဒဂုန် ခင်ခင်လေး ဦးစီးသည့် ယုဝတီ ဂျာနယ်တွင် 'မကြားရက်တဲ့အသံ' ဝတ္ထုဖြင့် စာပေနယ်သို့ ခြေချခဲ့သည်။ ယုဝတီ ကလောင်ရှင် အဖွဲ့တွင် ပါဝင်၍ ၁၉၄၇ ခုနှစ်မှ စ၍ အမှုဆောင် အဖွဲ့ဝင်ဖြစ် လည်းကောင်း၊ ဒုတိယ ဥက္ကဋ္ဌ အဖြစ် လည်းကောင်း တာဝန်ယူခဲ့သည်။

  

၁၉၅၃ မှ ၁၉၆၃ ခုနှစ် အထိ တိုင်းရင်းမေ ဂျာနယ်တွင် ဝတ္ထုများ၊ ခရီးသွား ဆောင်းပါးများ၊ အမျိုးသမီးများအတွက် ဆေးပညာပေး မ,သဘာဝ အမေး အဖြေ၊ သားရေးသမီးရေး ဆောင်းပါးများ ရေးသားခဲ့သည်။ ယုဝတီ ဂျာနယ်တွင် အယ်ဒီတာ အဖွဲ့ဝင် အဖြစ် လုပ်ကိုင်ခဲ့သည်။

  

မြရတနာ၊ ရှေ့သို့၊ အလင်းရောင်၊ ငွေတာရီ၊ သွေးသောက်၊ သင့်ဘဝနှင့် ယုဝတီဂျနယ်တို့တွင် ဝတ္ထုတို၊ ဆောင်းပါးများ ရေးသားခဲ့သည်။ ခင်ပွန်းဖြစ်သူမှာ စာရေးဆရာကြီး ဦးသင်္ခါ ဖြစ်သည်။

  

ယုဝတီတင်လေးဝေသည် ၁၉၉၆ ခုနှစ်၊ ဇန်နဝါရီလ ၁ဝ ရက်နေ့၊ နံနက် ၅ နာရီ ၂ဝ မိနစ်တွင် ရန်ကုန်ပြည်သူ့ ဆေးရုံကြီး၌ ကွယ်လွန်သည်။ သားဦးဝေမြင့် (မင်းရဲသင်္ခ) နှင့် ချွေးမ ဒေါ်ခင်သန်းအေး (ဗဟိုဘဏ်) တို့ ကျန်ခဲ့သည်။

ကိုးကား
-------

1. ↑  ဇွန်ပွင့် စာအုပ်တိုက်က ၂၀၀၅ ခု၊ ဇန်နဝါရီလမှာ ပထမ အကြိမ် ထုတ်ဝေ ဖြန့်ချိခဲ့တဲ့ 'စာပေမောင်နှံတို့ရဲ့ ရွှေလက်ရာများ' စာအုပ်မှ
ကိုယ်ရေးဖြစ်စဉ်
---------------

စာရေးဆရာ မောင်တင်မြအား ၁၉၃၃ ခုနှစ်တွင် ကျိုက်လတ်မြို့နယ် ကရေချောင်း၊ လမုလေးကျေးရွာတွင် မွေးဖွားခဲ့သည်။ စစ်အတွင်း ကော့မှူးမြို့နယ်အပိုင် ကျိုက်တော်ရွာတွင် အခြေခံပညာ သင်ကြားခဲ့သည်။ ၁၉၅၁ ခုနှစ်တွင် တက္ကသိုလ်သို့ ရောက်ရှိခဲ့ပြီး ၁၉၅၆ ခုနှစ်တွင် ဘီအက်စ်စီ အောင်ခဲ့သည်။

ဆိုဗီယက်ပြည်ထောင်စုတွင် ၁၉၅၆ မှ ၁၉၆၁ ခုနှစ်အထိ ရုရှဘာသာ သင်ကြားခဲ့သည်။ ၁၉၆၁ ခုနှစ်မှ စ၍ ငွေတာရီ၊ ရှုမဝ၊ ဖြူနီညိုပြာနှင့် စန္ဒာ မဂ္ဂဇင်းတို့တွင် ဝတ္ထုတိုများ ရေးသားခဲ့သည်။ ရှုမဝတွင် စာအများဆုံး ရေးသားခဲ့သည်။ ၁၉၆၄ ခုနှစ်မှ ၁၉၈၂ ခုနှစ်အထိ လုပ်သားပြည်သူ့ (အင်္ဂလိပ်) တွင် အယ်ဒီတာ အဖြစ် အမှုထမ်းခဲ့သည်။ ယင်းအချိန်မှ စ၍ ဝတ္ထုများ စတင် ရေးသားခဲ့သည်။

ကိုလံဘို စီမံကိန်း ဗျူရို၏ ပြန်ကြားရေး အရာရှိ အဖြစ် သီရိလင်္ကာနိုင်ငံ ကိုလံဘိုမြို့သို့ ၁၉၇၆မှ ၁၉၇၉ ခုနှစ်အထိ အမှုထမ်းခဲ့သည်။ ဥရောပနှင့် အာရှနိုင်ငံ အများအပြားသို့ ရောက်ခဲ့ဖူးသည်။ ပိုလန်၊ အနောက်ဂျာမဏီ၊ အရှေ့ဂျာမဏီ၊ အင်္ဂလိပ်၊ ပြင်သစ်၊ အမေရိကန်ပြည်ထောင်စု၊ တရုတ်၊ ထိုင်း၊ ဘင်္ဂလားဒေ့ရှ် ၊ အိန္ဒိယ၊ မော်လဒိုတ်ကျွန်းစု၊ စင်ကာပူ၊ ဖိလစ်ပိုင်၊ ဟောင်ကောင်၊ ဂျပန်၊ နီပေါနှင့် ကိုးရီးယား ဒီမိုကရက်တစ် ပြည်သူ့ သမ္မတနိုင်ငံများသို့ ရောက်ရှိခဲ့သည်။ ကမ္ဘာသစ်တွင် ရက်ကိုးဆယ် စာအုပ်သည် စာရေးသူ၏ ပထမဦးဆုံး လုံးချင်း စာအုပ် ဖြစ်သည်။

ရေးသားခဲ့သည့် စာအုပ်များ
------------------------

၁။ ကမ္ဘာသစ်တွင် ရက်ကိုးဆယ် ၁၉၈၃

၂။ အိမ်ပြန်ကြစို့ ဂျိမ်းရယ် ၂၀၀၂

ကိုးကား
-------

1. ↑  ပြန်ကြားရေးနှင့် ပြည်သူ့ ဆက်ဆံရေး ဦးစီးဌာန (ရုံးချုပ်)၊ စာတည်းအဖွဲ့ စုဆောင်း ပြုစုပြီး ရွှေဟင်္သာ စာအုပ်တိုက်မှ ၂၀၀၈ ဖေဖော်ဝါရီမှာ ပထမအကြိမ် ထုတ်ဝေ ဖြန့်ချိခဲ့တဲ့ 'နှစ်ဆယ်ရာစု မြန်မာ စာရေး ဆရာများနှင့် စာစုစာရင်း (စတုတ္ထတွဲ)'
ဗုဒ္ဓရုပ်ပွားတော်
**ရုပ်ပွားတော်**ဟူသည် ဘုရားရှင်တို့၏ ရုပ်လက္ခဏာများကို မှန်းဆ၍ ထုဆစ်၊ သွန်းလုပ် ဖန်တီးထားသော ရုပ်တုကို ခေါ်ဆိုသည်။ ဘုရားရှင်တို့သည် လူသာမန်တို့နှင့် မတူကွဲပြားသော လက္ခဏာတော်ကြီး (၃၂)ပါးနှင့် လက္ခဏာတော်ငယ် အပါး(၈ဝ) ရှိသည်။ 
ဗုဒ္မရုပ်ပွားတော်များကို ရပ်တော်မူ၊ ထိုင်တော်မူ၊ လျောင်းတော်မူ စသဖြင့် ပုံစံအမျိုးမျိုး တွေ့နိုင်သည်။ ဗုဒ္မရုပ်ပွားတော်များသည် ရသဗေဒအရ သာမန်သွန်းထုထားသည့် အနုပညာပစ္စည်း မဟုတ်ချေ။ ကိုးကွယ်ဆည်းကပ်ရာ မည်ကာမတ္တ (Image) မဟုတ်ချေ။ အနုပညာပစ္စည်း တစ်ခုအနေဖြင့် အလှထားသည့် ရုပ်ပြပစ္စည်းလည်း မဟုတ်ချေ။ အမှန်မှာ ရုပ်ပွားတော်များသည် ဗုဒ္မ ဟောကြားတော်မူအပ်သော တရားဓမ္မများကို ကိုယ်စားပြု ထုလုပ်ထားခြင်းဖြစ်၍ ထူးခြားမှုရှိသည်။ ဘုရားရှင် သက်တော်ထင်ရှားရှိစဉ် ဆင့်ပွားမှတ်တမ်းအရ ဗုဒ္မ၏ လက္ခဏာတော်ကြီးငယ်များဖြင့် တိကျတူညီအောင် ပုံတူ သွန်းလုပ် ထုဆစ်ထားခြင်းဖြစ်၍လည်း ဆည်းကပ်ကိုးကွယ်ထိုက်သည်။ (နောင်အခါ ဗုဒ္မရုပ်ပုံလွှာကို မိမိတို့ စိတ်ကူးအရ သွန်းလုပ် ကြည်ညိုကြသည်လည်း ရှိခဲ့သည်။) 

  

မန္တလေးမြို့ မဟာမြတ်မုနိဘုရားကြီးသည် ဗုဒ္ဓ၏ လက္ခဏာတော်များဖြင့် သက်ရှိပမာ ထူးခြားစွာ သွန်းလုပ်ထားသော ရုပ်ရှင်တော်မြတ် တစ်ဆူဖြစ်သည်။ ဗုဒ္မမြတ်စွာသက်ရှိထင်ရှားစဉ်က ကိုယ်ငွေ့လှုံ၍ သွန်းလုပ်ခဲ့သည့် သက်တမ်းရှည် ရုပ်ပွားတော်မြတ် တစ်ဆူဖြစ်သည်။ ခရစ်သက္ကရာဇ် ၁၉၅၇−ခုနှစ်က ထိုင်းနိုင်ငံ ဘန်ကောက်မြို့တွင် သာသနာသက္ကရာဇ် ၂၅၀ဝ−ပြည့် အထိမ်းအမှတ်အဖြစ် သွန်းလုပ်ခဲ့သော ရပ်တော်မူပုံ ဗုဒ္မရုပ်ပွားတော်သည် ရိုးရာ လက္ခဏာတော်များဖြစ်သော ရောင်ခြည်စက်ဝန်း၊ ပြန့်ကားသော နားတော်၊ ပြုံးယောင်သမ်းနေသော နှုတ်ခမ်းတော်နှင့် လက်ယာရစ်လှည့်သော ဆံခွေတော်များ စသည် ဗုဒ္မ၏ထင်ရှားသော လက္ခဏာတော်အချို့တို့ဖြင့် ပါဝင်ထုလုပ်ထားသည်။ ယခုအခါ ဘန်ကောက်အမျိုးသားပြတိုက်တွင် ရှိသည်ဟု သိရပါသည်။ 

  

စေတီပုထိုးများသည်လည်း ထို့အတူ ဗုဒ္မနှင့်သက်ဆိုင်သည့် ဝတ္ထုပစ္စည်းများ၊ ဟောကြားတော်မူသော တရားဓမ္မများ၊ ကျမ်းစာများ စသည် ဌာပနာ၍ တည်ထားကိုးကွယ်ထားခြင်း ဖြစ်သည်။

ကိုးကား
-------
**ဆလတ်ပင်** သည် *လက်တျူကာ* မျိုးစုတွင်လည်းကောင်း၊ *ကွန်* 
ပေါ်ဇီတီ *မျိုးရင်းတွင်လည်းကောင်းပါဝင်၍၊ ယင်းကိုသိပ္ပံအမည်အားဖြင့်* 
*လက်တျူကာ စတီဗား* ဟု ခေါ်သည်။ ဆလတ်ပင်သည် အပင်စိမ်းမျိုး ဖြစ်သည်။ အရွက်များမှာ ကြွပ်ဆတ်၏။ ဆလတ်ပင် 
ကို ကမ္ဘာ့မြောက်ပိုင်းဒေသတို့တွင် ခြံဥယျာဉ်များ၌ စိုက်ပျိုးကြသည်။ 

သိပ္ပံအလိုအားဖြင့် ဆလတ်မျိုးများစွာရှိသော်လည်း၊ 
အဓိကအားဖြင့် ဆလတ်ပင်နှစ်မျိုးရှိသည်။ ပထမအမျိုးမှာ ဂေါ်ဘီထုပ် သို့မဟုတ် မုန်လာထုပ်ကဲ့သို့သော ဆလတ်ထုပ်မျိုး 
ဖြစ်သည်။ အရွက်များမှာ ကျယ်ပြန့်၏။ ဒုတိယအမျိုးမှာ ဆလတ်ပင်ရိုးရိုးဖြစ်သည်။ ထိုဆလတ်မျိုး၏အရွက်မှာ ဆလတ်ထုပ် အရွက်ထက်ပို၍ အရည်ရွမ်း၏။ ထိုအမျိုးကို မြန်မာနိုင်ငံတွင် စိုက်ပျိုးကြ၏။

အလွန်အေးသော တိုင်းပြည်များတွင် ဆလတ်ထုပ်များကို ပထမဦးစွာ ဖန်မိုးဖန်ကာ တဲငယ်များတွင် စိုက်ပျိုးပြီးလျှင် 
ထွက်လာသော အပင်ကလေးများကို ခြံများအတွင်းသို့ ရွေ့ပြောင်း၍ စိုက်ပျိုးရသည်။ နှစ်လခွဲမှ သုံးလအကြာတွင် ဆွတ်ခူး 
ယူနိုင်သည်။ ဆလတ်ပင်သည် စိုစွတ်အေးမြသော ရာသီဥတုကို 
နှစ်သက်သည်။ ဆလတ်ပင် ရိုးရိုးစိုက်ပျိုးရာတွင် မျိုးစေ့များကို 
အတန်းလိုက်ပျိုးရသည်။ မြေကိုနက်အောင် မတူးဆွရဘဲ၊ 
အပေါ်ယံ၌သာ မျိုးစေ့များကို ပျိုးရသည်။ ဩဂုတ်လမှ အောက်တိုဘာလ အလယ်လောက်အတွင်းတွင် မျိုးစေ့ပျိုးနိုင်သည်။ မျိုး 
စေ့များကို ပရွက်ဆိတ်များ ဖျက်ဆီးတတ်သဖြင့်၊ ပျိုးခင်းကို 
ရေနံချေး စိမ်ထားသောအဝတ်ဖြင့်ကာရံထားရသည်။ အညှောင့် ထွက်လာသောမျိုးစေ့ကို ပရွက်ဆိတ်များ မဖျက်ဆီးကြတော့ချေ။ အရွက်အနည်းငယ်ထွက်လာပြီး၊ ပျိုးခင်းမှ ရွေ့ပြောင်းစိုက်ရန် အချိန်ရောက်ခါနီးတွင် ပျိုးပင်များကို ၄ လက်မ သို့မဟုတ် ၅ လက်မခန့် ခြားအောင်ရှင်းပေးရသည်။ ဆလတ်ပင် ရွေ့ပြောင်းစိုက်ရန်ရာသီ ကျရောက်သောအချိန်တွင် ပျိုးထားသည့် ဆလတ်ပင်ကလေးများကို ပျိုးခင်းတွင် မထားတော့ဘဲ၊ မြေဩဇာကောင်းသောမြေသို့ ရွေ့ပြောင်း၍ စိုက်ပျိုးရသည်။ 
ထိုသို့ ရွေ့ပြောင်းစိုက်ရာတွင် တစ်ပင်နှင့်တစ်ပင်ကို ၁၂ လက်မ 
စီခြား၍ တစ်တန်းနှင့်တစ်တန်းကို ၁၅ လက်မခြားထားရသည်။ 
ပြောင်းရွေ့ပြီးသော အပင်ငယ်များကို နေပူမထိုးအောင် ရက်အနည်းငယ်မျှ ကာကွယ်ပေးရသည်။ ရာသီဥတုခြောက်သွေ့လျှင် 
ရေလောင်းပေးရသည်။ အပင်အတော်ကြီးရင့်လာသောအခါ၊ အပွင့်မပွင့်မီ နှုတ်ယူရသည်။

နှစ်ထောင်ပေါင်းများစွာကပင် ဆလတ်ပင်ကို အာရှတိုက်တွင် စိုက်ပျိုးခဲ့သည်။ ဆလတ်ပင် စိုက်ပျိုးခြင်းသည် ပါးရှား 
ပြည်မှ ဥရောပတိုက်သို့ ပျံနှံ့လာခဲ့ပြီးလျှင်၊ ၁၃၄၅ ခုနှစ်တွင် 
အင်္ဂလန်ပြည်၌ စိုက်ပျိုးခဲ့သည်။ ဆလတ်ထုပ်စိုက်ပျိုးခြင်းမှာ 
မကြာသေးမီကမှ စတင်စိုက်ပျိုးခြင်းဖြစ်သည်။ အအေးဓာတ်ပေးကုန်တွဲများ ပေါ်ပေါက်လာပြီးသည့်နောက် ဆလက်ထုပ်များကို လူသိများလာကြသည်။ ယခုအခါ အမေရိကန်ပြည်ထောင်စုနှင့် အခြားအနောက်နိုင်ငံများတွင် ဆလတ်ထုပ်များကို တစ်နှစ်ပတ်လုံးရနိုင်သည်။

ဆလတ်ရွက်သည် ဗိတာမင်အေ နှင့် ဗီတာမင်ဘီ တို့ဖြင့် ကြွယ်ဝ၏။ ကျန်းမာရေးကို ဖြည့်စွမ်းနိုင်သဖြင့် စားသုံးရန်
အထူးသင့်လျော်သော ဟင်းရွက်မျိုးဖြစ်ကြောင်း ဆရာဝန်များက
ထောက်ခံကြသည်။ ဆလတ်ရွက်ကို များသောအားဖြင့် အစိမ်း
စားကြသည်။ မြန်မာတို့၏ ဟင်းလျာ၌ ဆလတ်ထုပ်ကို ကြော်
ချက်၍ စားကြသည်လည်းရှိ၏။ ဆလတ်ပင်ကို မြန်မာနိုင်ငံ
ပြည်မနှင့် ရှမ်းပြည်နယ်တွင် အနှံ့အပြား စိုက်ပျိုးကြသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၄)
**ဘရားသားဂျွန်** (ပြင်သစ်: *Frère Jacques* (ဖရဲရယ် ဂျားကယ်(စ်))၊ အင်္ဂလိပ်: Brother John) သည် ပြင်သစ်ကလေး‌တေးကဗျာတစ်ပုဒ်ဖြစ်သည်။ ဘုရားကျောင်းဘရားသားတစ်ဦး အိပ်ရာထနောက်ကျ၍ နံနက်ဘုရားရှိခိုးရန် ခေါင်းလောင်းတီးခတ်ရမည့်အကြောင်းကို ရေးသားထားခြင်းဖြစ်သည်။

သီချင်းစာသား
------------

**ပြင်သစ်ဘာသာ**

Frère Jacques, Frère Jacques,  

Dormez-vous? Dormez-vous?  

Sonnez les matines! Sonnez les matines!  

Ding, dang, dong. Ding, dang, dong.

**အင်္ဂလိပ်ဘာသာပြန်**

Brother Jacques, Brother Jacques,  

Are you sleeping? Are you sleeping?  

Ring [the bells for] matins! Ring [the bells for] matins!  

Ding, dang, dong. Ding, dang, dong.

**အင်္ဂလိပ်စာသား**

Are you sleeping? Are you sleeping?  

Brother John, Brother John,  

Morning bells are ringing! Morning bells are ringing!  

Ding, dang, dong. Ding, dang, dong.

|  |  |
| --- | --- |
|  | 
Frère Jacques

Tune for *Frère Jacques*

---

 |
| *Problems playing this file? See media help.* |

Sheet music as a round

|  |  |
| --- | --- |
|  | 
Frère Jacques round

Tune for *Frère Jacques* as a round

---

 |
| *Problems playing this file? See media help.* |

"Frère Jacques" ကို "ဘရားသားဂျွန်"ဟု ပြန်ဆိုထားသော်လည်း ဂျားကဲ(စ်) (Jacques) ၏ဘာသာပြန်အမှန်မှာ ဂျိမ်းစ် (James) သို့မဟုတ် ဂျာကော့ (Jacob) ဖြစ်သည်။ ဂျောန် (Jean) ကိုဘာသာပြန်မှသာ ဂျွန် (John) ဟူ၍ပြန်ကြသည်။

ရင်းမြစ်ယူဆချက်များ
-------------------

မာတင်း ဒေးဗစ် (Matrine David) သည် ထိုသီချင်းကို ဒိုမီနီကန်ဂိုဏ်း (Dominican Order) မှ ဘုရား‌ကျောင်းလုပ်သားတို့၏ ကောင်းမွန်စွာနေထိုင်ခြင်းကို သရော်ရာမှဖြစ်ပေါ်လာသည်ဟုဆိုသည်။

ပြင်သစ်ဂီတပညာရှင် Sylvie Bouissou သည် ထိုသီချင်းကို တေးရေးဆရာ ဂျွန်ဖစ်လစ် ရာမူ (Jean-Philippe Rameau) မှရေးသားထားသည်ဟုဆိုခဲ့သည်။ ထို့အပြင် ပြင်သစ်နိုင်ငံ အမျိုးသားဂီတစာကြည့်တိုက်တွင်လည်း ထိုသီချင်း၏ လက်ရေးမိတ္တူတွင် သူ၏အမည်ကို ထည့်သွင်းထားသည်။

ရောင်စုံဘောလုံး
---------------

မြန်မာနိုင်ငံတွင်လည်း ထိုသီချင်း၏တေးသံကိုယူ၍ **ရောင်စုံဘောလုံး** ဟူ၍လည်း သီဆိုကြပြီး စာသားမှာ အောက်ပါအတိုင်းဖြစ်သည်။

ရောင်စုံဘောလုံး။ ရောင်စုံဘောလုံး။  

တစ်လုံး ငါးပြား။ တစ်လုံးငါးပြား။  

ကြိုက်တဲ့ အရောင် ရွေးပါ။ ကြိုက်တဲ့ အရောင် ရွေးပါ။  

တစ်လုံး ငါးပြား။ တစ်လုံးငါးပြား။

ကိုးကားချက်များ
---------------

1. ↑  Landes၊ David S. (1998)။ *The Wealth and Poverty of Nations*။ New York: W. W. Norton။ p. 48။
2. ↑  *Refrains d'enfants, histoire de 60 chansons populaires*, Martine David, A. Marie Delrieu, Herscher, 1988.
3. ↑  "Frère Jacques" a été composé par Jean Philippe Rameau

ပြင်ပလင့်ခ်များ
---------------

* A "Frère Jacques" interactive and multilingual collection on video
* Multiple versions of the song with sheet music
ဒေါ်ခင်နွဲ့ဟန်ကြည် (၁၉၄၁-၂၀၁၀)
------------------------------

ဒေါ်ခင်နွဲ့ဟန်ကြည်ကို ဦးမြတ်သိန်း (ပါဠိဆရာကြီး)၊ ဒေါ်နှင်းအုံတို့က ၁၉၄၁ ခုနှစ် မေလ ၃ ရက်နေ့တွင်ရန်ကုန်မြို့ ကျောက်မြောင်း တာမွေရပ်ကုသိုလ်ဖြစ်ဆေးရုံ၌ မွေးဖွားသည်။ ဝိဇ္ဇာတွဲ ဥပစာတန်းကို ၁၉၅၉ ခုနှစ် မတ်လတွင် ထီးတန်းကောလိပ်မှလည်းကောင်း၊ ဝိဇ္ဇာဘွဲ့ကို ၁၉၆၁ ခုနှစ် မတ်လတွင် ရန်ကုန်တက္ကသိုလ်မှလည်းကောင်း အောင်မြင်ခဲ့သည်။ ၁၉၆၂-၆၆ ခုနှစ်တွင် ပြည်ထဲရေးနှင့်သာသနာရေးဝန်ကြီးဌာန ကမ္ဘာ့ဗုဒ္ဓတက္ကသိုလ်ရုံး၌ သင်တန်းဆရာအဖြစ် လည်းကောင်း၊ ၁၉၆၆-၇၉ ခုနှစ်တွင် သာသနာရေးဦးစီးဌာန၌ သုတေသနအရာရှိအဖြစ်လည်းကောင်း ဆောင်ရွက်ခဲ့သည်။ သုတေသနအရာရှိအဖြစ်နှင့် စာကြည့်တိုက်လုပ်ငန်းများကိုလည်း တွဲဖက်တာဝန်ယူဆောင်ရွက်ပေးခဲ့သည်။

၁၉၇၂-၇၆ ခုနှစ်တွင် မရမ်းကုန်းမြို့နယ် မြန်မာစာအဖွဲ့၌ အဖွဲ့ဝင်အဖြစ်ပါရှိ၍ စာပေရေးရာလုပ်ငန်းများတွင် ပါဝင်ဆောင်ရွက်ပေးခဲ့သည်။ ၁၉၆၆ ခုနှစ်မှ ၁၉၇၅ ခုနှစ်အထိ သင်္ဃန်းကျွန်းမြို့နယ် လူငယ်ရေးရာညကျောင်းတွင် အချိန်ပိုင်းအထက်တန်းပြဆရာမအဖြစ်ဆောင်ရွက်ခဲ့သည်။ ၁၉၇၉-၈၅ ခုနှစ်တွင် သင်္ဃန်းကျွန်းမြို့နယ် ပါတီယူနစ်ကော်မတီဝင်အဖြစ်ဆောင်ရွက်ခဲ့သည်။ ၁၉၈၇ ခုနှစ်တွင် စာကြည့်တိုက်ပညာဒီပလိုမာကို ဂုဏ်ထူးဖြင့်ပထမရရှိခဲ့သည်။ ၁၉၉၀-၉၅ ခုနှစ်တွင် သာသနာရေး ဝန်ကြီးဌာန သာသနာရေးဦးစီးဌာန၌ လက်ထောက်ညွှန်ကြားရေးမှူးအဖြစ်လည်းကောင်း၊ ၁၉၉၅ ခုနှစ်မှ ၁၉၉၉ ခုနှစ်အထိ ဒုတိယညွှန်ကြားရေးမှူးအဖြစ်လည်းကောင်း၊ ၁၉၉၉ မှ ၂၀၀၄ ခုနှစ်အထိ သာသနာတော်ထွန်းကားပြန့်ပွားရေးဦးစီးဌာနတွင် ညွှန်ကြားရေးမှူးအဖြစ်လည်းကောင်း ဆောင်ရွက်ခဲ့သည်။ ညွှန်ကြားရေးမှူးအဖြစ်ဆောင်ရွက်စဉ် သာသနာတော်ထွန်းကားပြန့်ပွားရေးဦးစီးဌာနရှိ သုတေသန
စာကြည့်တိုက်၊ ပြတိုက်၊ ပေစာဌာနတို့တွင် ကူညီဆောင်ရွက်ပေးခဲ့သည်။

၂၀၀၄ ခုနှစ်မှ ၂၀၀၆ ခုနှစ်အထိ သာသနာတော်ထွန်းကားပြန့်ပွားရေးဦးစီးဌာန၊ သာသနာရေးဦးစီးဌာနတွင် အကြံပေးအရာရှိအဖြစ်လည်းကောင်း၊ ၂၀၀၆ ခုနှစ်မှ ကွယ်လွန်ချိန်အထိ သာသနာရေးဦးစီးဌာနတွင် ကျွမ်းကျင်သူအဖြစ်လည်းကောင်း လုပ်ငန်းတာဝန်များထမ်းဆောင်ခဲ့သည်။ ပြန်ကြားရေး ဝန်ကြီးဌာနမှ တာဝန်ပေးအပ်သော ရုပ်ရှင်၊ ဗီဒီယိုဆင်ဆာအဖွဲ့တွင် ၂၀၀၆ ခုနှစ် ဧပြီလ ၁ ရက်နေ့မှ ၂၀၁၀ ပြည့်နှစ်အထိ လည်းကောင်း၊ မြန်မာ့ ရုပ်ရှင် ထူးချွန်ဆု (အကယ်ဒမီဆု) အတွက် ရုပ်ရှင်အကယ်ဒမီဆင်ဆာအဖွဲ့တွင် ၂၀၀၄ ခုနှစ်မှ ၂၀၁၀ ပြည့်နှစ် ကွယ်လွန်ချိန်အထိလည်းကောင်း စိစစ်ကြည့်ရှု အကဲဖြတ်ဆောင်ရွက်ပေးခဲ့သည်။ ဒဂုံမြို့သစ် (တောင်ပိုင်း) မြို့နယ်စာပေနှင့် စာနယ်ဇင်းအဖွဲ့တွင် နာယကအဖြစ် တာဝန်ယူဆောင်ရွက်ပေးခဲ့သည်။

၂၀၀၀ ပြည့်နှစ်တွင် အဘိဓမ္မတ္ထသင်္ဂဟသင်္ဂြိုဟ်ကိုးပိုင်းသင်တန်းလေ့လာချက်များကို ပထမ၊ ဒုတိယ၊ တတိယ အတွဲသုံးတွဲဖြင့် ရေးသားပုံနှိပ်ထုတ်ဝေခဲ့သည်။
၁၉၆၆ ခုနှစ်မှစ၍ သာသနာရေးဆိုင်ရာ စာတမ်းများ၊ ဆောင်းပါးများ၊ သတင်းစာ၊ ဂျာနယ်၊ မဂ္ဂဇင်းများနှင့် မြန်မာ့စွယ်စုံကျမ်းနှစ်ချုပ်တွင် အထူးဆောင်းပါးများစသည်တို့ကို ကွယ်လွန်ချိန်အထိ သစ္စာ၊ ဖြူစင်၊ ဒေါ်ခင်နွဲ့ဟန်ကြည်ကလောင်အမည်များဖြင့် ရေးသားခဲ့သည်။

ဆရာမကြီးသည် တာဝန်များကိုထမ်းဆောင်ရင်း ၂၀၁၀ ပြည့်နှစ် နိုဝင်ဘာလ ၂၆ ရက်နေ့တွင် ကွယ်လွန်သည်။

ကိုးကား
-------

1. ↑  စွယ်စုံကျမ်းနှစ်ချုပ်(၂၀၁၁)
ခင်မာသစ် (၁၉၃၅)
---------------

၁။ အမည်ရင်း - ဒေါ်လှမြင့်  

၂။ မိဘအမည် - ဦးသစ် + ဒေါ်လေးရှင်  

၃။ မွေးသက္ကရာဇ် - ၁၉၃၅ ခုနှစ်  

၄။ မွေးဖွားရာဒေသ - ရန်ကုန်  

၅။ ကလောင် အမည်ခွဲများ - မရှိပါ

ကိုယ်ရေးဖြစ်စဉ်
---------------

စာရေးဆရာမ ခင်မာသစ်သည် ရန်ကုန်မြို့၊ ရေကျော် မက်သဒစ်ကျောင်းမှ တက္ကသိုလ်ဝင် သင်တန်း (ဆယ်တန်း) အောင်မြင်ခဲ့သည်။
နိုင်ငံတော် လေကြောင်း ပို့ဆောင်ရေး အဖွဲ့ (U.B.A.) တွင် အောက်တန်းစာရေး အဖြစ် လည်းကောင်း၊ ပြည်တွင်း ရေကြောင်း သယ်ယူပို့ဆောင်ရေး အဖွဲ့ (I.W.T.) တွင် အထက်တန်း စာရေး အဖြစ် လည်းကောင်း တာဝန် ထမ်းဆောင်ရင်း ယုဝတီဂျာနယ်၊ တိုင်းရင်းမေဂျာနယ်တို့တွင် ဝါသနာ အလျောက် ရေးသားခဲ့သည်။ ၁၉၃၅ ခုနှစ်တွင် ဦးတင်မြင့် (တက္ကသိုလ် တင်မြင့်) နှင့် တွေ့ဆုံ မေတ္တာမျှခဲ့ကြပြီး ၁၉၅၄ ခုနှစ်တွင် လက်ထပ်ခဲ့သည်။ ခင်ပွန်းဖြစ်သူ (တက္ကသိုလ် တင်မြင့်) ၏ တိုက်တွန်းချက်၊ အကြံပြုချက်၊ အားပေး ကူညီမှုများကြောင့် ၁၉၇၄ ခုနှစ်မှ စပြီး လုံးချင်း ဝတ္ထုများ ရေးသား ထုတ်ဝေခဲ့သည်။ သားသမီး ၅ ယောက် ထွန်းကားခဲ့ရာ၌ သမီး အကြီးဆုံးသည် စာရေးဆရာမ လေးလေးမြင့် ဖြစ်သည်။

ရေးသား ထုတ်ဝေခဲ့ပြီးသော စာအုပ်များ
----------------------------------

၁။ နန်းဆန်ပေမယ့် ပန်းမပန်ပါ ၁၉၇၄

၂။ ပန်းမပေးရင်တိုင်လိုက်မယ် ၁၉၇၄

၃။ သူမဟုတ်လျှင်သူ ၁၉၇၄

၄။ တော်တော်ဆိုးတဲ့ မိန်းခလေး ၁၉၇၄

၅။ အသိခက်တဲ့ အစ်ကိုရယ် ၁၉၇၄

၆။ တိမ်ဖုံးပေမယ့် လသာသည် ၁၉၇၄

၇။ ထိပ်ထားစိုးသူဇာမြိုင် ၁၉၇၅

၈။ ငယ်ငယ် ၁၉၇၅

၉။ ကိုကိုမောင်မောင် တော်တော်ဆိုး ၁၉၇၅

၁၀။ ရွှေယုန်လေးလား ကျားကြီးလား ၁၉၇၅

၁၁။ မနောလှလှ လူလှလှ ၁၉၇၆

၁၂။ ဒေါက်တာ မခင်နှောင်း ၁၉၇၆

၁၃။ တွယ်တာတယ်ဆိုတာ ဝေဒနာ ၁၉၇၇

၁၄။ ဘယ်ကိုလဲ စိမ်းမြတ်မွန် ၁၉၇၇

၁၅။ အသဲကို ခမဲလိုသလား ၁၉၇၇

၁၆။ ရန်ခုန်သံ မြန်ပါပေ့ ၁၉၇၇

၁၇။ ငယ်ငယ်သိပါတယ် ၁၉၇၇

၁၈။ သိုးမလေး ၁၉၇၈

၁၉။ အစ်ကိုမိုက်တော့ ငယ်ငယ်ကြိုက်တယ် ၁၉၇၈

၂၀။ ရှာလေလေဝေး ၁၉၇၈

၂၁။ မေတ္တာပေး၍ မေတ္တာမရပေ ၁၉၇၉

၂၂။ မောင့်အချစ်ဆုံး မငယ်ငယ် ၁၉၇၉

၂၃။ အနိုင်မယူသူမို့ ရှုံးပြန်ပြီ ၁၉၇၉

၂၄။ ရွှေပင်ပေါ်မှာ မနားလိုပါ ၁၉၈၀

၂၅။ ချစ်လွန်းတော့လည်း အခက်သား ၁၉၈၁

၂၆။ ချစ်သူကိုသာ ချစ်ပါစေ ၁၉၈၁

၂၇။ ချစ်တတ်လာသော ဇေယျာအောင် ၁၉၈၂

၂၈။ ဘယ်လိုလဲ နှောင်ငယ်ငယ် ၁၉၈၃

၂၉။ လူဆိုတာမျိုးနော် ၁၉၈၅

၃၀။ ထောင်ချောက်မိသော ကျားကလေး ၁၉၈၅

၃၁။ မေ့နေတာပဲ ကောင်းပါတယ် ၁၉၈၅

၃၂။ တယောက်ဆို တယောက်ပဲ ၁၉၈၆

၃၃။ စောင့်နေပါတယ်နော် ၁၉၈၆

၃၄။ ရွယ်ရုံနဲ့ လန့်လို့ပါ ၁၉၈၇

၃၅။ မောင့်ဖိတ်စာလှလှလေး ၁၉၈၇

၃၆။ အလိုလို ချစ်သွားတာပါနော် ၁၉၈၈

၃၇။ မောင့်လိုလူစား ရှားပါတယ် ၁၉၈၈

၃၈။ ငယ်ငယ်တည်းက ချစ်တာကို ၁၉၈၈

၃၉။ သိုးမလေး ၁၉၈၉

၄၀။ ဒါဆို ဘယ်လိုလုပ်မလဲ မောင် ၁၉၈၉

၄၁။ ကိုယ့်အတွက် ပွဲမပျက်စေလို ၁၉၈၉

၄၂။ ဘာဘဲဖြစ်ဖြစ် နန်းကချစ်မှာ ၁၉၉၀

၄၃။ သိပ်ကိုချစ်ပါတယ် ဒါပေမယ့် ၁၉၉၀

၄၄။ ပန်ချင်တာက တပွင့်တည်း ၁၉၉၀

၄၅။ လိပ်ပြာလေးတွေ ပန်းလေးတွေ ၁၉၉၁

၄၆။ သိပ်ချစ်တယ် နောက်မဆုတ်ဘူး ၁၉၉၁

၄၇။ ချစ်ပေမယ့် ဖြစ်ပါမလား ၁၉၉၁

၄၈။ ချစ်ပါတယ်ဆိုမှတော့ ဘာဖြစ်ဖြစ်ပေါ့ ၁၉၉၂

၄၉။ ပြန်လည် ဆုံတွေ့ကြရာဝယ် ၁၉၉၂

၅၀။ ချစ်စိတ်လေးတွေ ချာချာလည် ၁၉၉၂

၅၁။ ချစ်မိမှတော့ ချစ်လိုက်ရုံပေါ့ ၁၉၉၂

၅၂။ ချစ်တယ်ဆို ဖွင့်ပြောပါလား ၁၉၉၃

၅၃။ ချစ်မြဲချစ်လျက်ပါ ၁၉၉၃

ကိုးကား
-------

1. ↑  ပြန်ကြားရေးနှင့် ပြည်သူ့ ဆက်ဆံရေး ဦးစီးဌာန (ရုံးချုပ်)၊ စာတည်းအဖွဲ့ စုဆောင်း ပြုစုပြီး ရွှေဟင်္သာ စာအုပ်တိုက်မှ ၂၀၀၆ နိုဝင်ဘာမှာ ပထမအကြိမ် ထုတ်ဝေ ဖြန့်ချိခဲ့တဲ့ 'နှစ်ဆယ်ရာစု မြန်မာ စာရေး ဆရာများနှင့် စာစုစာရင်း (ဒုတိယတွဲ)'
**မောင်တင်ဦး** (၁၉၄၂ - ၂၀၁၅) သည် မြန်မာ ဒါရိုက်တာ တစ်ဦး ဖြစ်သည်။

ငယ်ဘဝ
-----

မန္တလေးမြို့နေ သခင်သိန်းဖေနှင့် ဒေါ်မြမြတို့မှ ၁၉၄၂ ခု၊ မတ်လ ၂၁ ရက်တွင် မွေးသည်။ မွေးချင်း ၃ ယောက်အနက် အကြီးဆုံး ဖြစ်သည်။ ငယ်မည်မှာ အပါ ဖြစ်သည်။ အငယ်များမှာ သောင်းဒန်နှင့် ဆွေဆွေ တို့ ဖြစ်သည်။

မိခင်၏ တိုင်းချစ် အထက်တန်းကျောင်းတွင် အခြေခံပညာ သင်သည်။ ၁၀ တန်းအထိ သင်ယူခဲ့သည်။

အနုပညာ လှုပ်ရှားမှု
-------------------

၁၉၆၄-၆၅ တွင် ရုပ်ရှင်နယ်သို့ ဝင်သည်။ ၁၉၆၈ ခုတွင် ဦးကျော်ထံ၌ ပညာသင်သည်။ *စေလိုရာ စေ* ဇာတ်ကားကို ဦးကျော်နှင့် တွဲရိုက်ခဲ့သည်။ ပထမဆုံး ကိုယ်တိုက်ရိုက်သည့် ကားမှာ *နေထွက်သော ည* ဖြစ်သည်။

### ရိုက်ကူးသော ဇာတ်ကားများ

| ခေါင်းစဉ် | ရုံတင်နှစ် | ထုတ်ဝေသူ | မှတ်ချက် |
| --- | --- | --- | --- |
| *စေလိုရာ စေ* |  |  | ဦးကျော်နှင့် တွဲ၍ |
| *နွေရူပ* |  |  |  |
| *မမုန်းလေနဲ့ ငပလီ* |  |  |  |
| *ဒဏ္ဍာရီ* |  |  |  |
| *မမစိမ်း* |  |  |  |
| *မင်းသားတော့ မင်းသား* |  |  |  |
| *နေကမွေးတဲ့ လ* |  |  |  |
| *အချစ်ကို မွေးဖွားခြင်း* |  |  |  |
| *တဦးတည်းသော သား* |  |  |  |
| *ပိတောက်ပင်လယ်* |  |  |  |
| *ပန်းမြိုင်လယ်က ဥယျာဉ်မှူး* |  |  |  |
| *တခါက တစ်ဘဝ* | ၁၉၇၈ |  | ဒါရိုက်တာဆု |
| *သင်္ကြန်မိုး* | ၁၉၈၅ |  | ဒါရိုက်တာဆု |
| *မချစ်သာ မုန်းပါလေဦး* |  |  |  |
| *နေထွက်သော ည* | ၁၉၇၂ |  | ဒါရိုက်တာဆု |
| *တိုက်ပွဲခေါ်သံ* | ၁၉၉၅ |  | ဒါရိုက်တာဆု |
| *နှလုံးလှ လူမိုက်* | ၂၀၀၁ |  | ဒါရိုက်တာဆု |

*အနုပညာနှလုံးအိမ်* ရုပ်ရှင်သင်တန်း ဖွင့်ကာ သရုပ်ဆောင်နှင့် ဒါရိုက်တာများ မွေးထုတ်ခဲ့သေးသည်။

မိသားစုဘဝ
---------

ဒေါ်တင်တင်အေးနှင့် လက်ထပ်ရာ မီးမီးတင်ဦး အပါအဝင် သမီး ၃ ယောက် ရှိသည်။

ဘဝနိဂုံး
--------

အသက် ၇၄ နှစ်အရွယ် ၂၀၁၅ ခု၊ ဩဂုတ်လ ၂၄ ရက်၌ မန္တလေးရှိ နေအိမ်၌ အသည်းခြောက်ရောဂါနှင့် ကွယ်လွန်သည်။

ကိုးကား
-------

1. ↑  မြန်မာ့စွယ်စုံကျမ်း အနှစ်ချုပ် (၂၀၁၆)
2. ↑  "ဒါရိုက်တာ မောင်တင်ဦး ကွယ်လွန်"၊ ဘီဘီစီ။ ၂၀၁၅၊ ဩဂုတ် ၂၄။
**တော်ဝင်မီး** (တစ်နည်းအားဖြင့်) *အမျိုးသမီးတစ်ဦး၏မီးတောက်မီလျှံ*ဇာတ်လမ်းတွဲသည် ၂၀၁၇ခုနှစ်တွင် ထုတ်လွင့်သော ထိုင်းဇာတ်လမ်းတွဲဖြစ်ပြီီီး ထုတ်လွင့်စဉ်က ထိုင်လူမျိုးတို့ ၏ Google ၌ ရှာဖွေမှုအများစုံး နံပါတ်လေး နေရာတွင် ရပ်တည်ခဲ့ပြီး ထိုင်း ရုပ်သံဇာတ်လမ်းတွဲများတွင် နံပါတ်နှစ်နေရာ ရရှိခဲ့သည်။ ထိုဇာတ်လမ်းတွဲတွင်း ထိုင်းမင်းသမီး၊ မင်းသားများဖြစ်သော Aum Patcharapa ၊ Kelly Tanapat၊ Chiranan Manochrem နှင့် Tusaniyya Karnsomanach တို့ အဓိကပါဝင် သရုပ်ဆောင်ထားသည်။

ဇာတ်လမ်းအညွှန်း
---------------

'တော်ဝင်မီး' ဇာတ်လမ်းတွဲ သည် ၁၉ရာစုတွင် မြန်မာနိုင်ငံ၌ ဩဇာအာဏာကြီးမားပြီး မင်းတုန်းမင်း၏ သားတော်၊သမီးတော် ၄၀ ကို သုတ်သင်ရှင်းလင်းခဲ့သော အလယ်နန်းမိဖုရားကြီး ဆင်ဖြူမရှင် အကြောင်းကို တစ်စိတ်တစ်ပိုင်း အခြေခံရိုက်ကူးထားသော ဇာတ်လမ်းတွဲ ဖြစ်သည်။ အနန်ထိ(ဆင်ဖြူမရှင်) မာနကြီးပြီး မဟုတ်မခံစိတ်ရှိသော မင်းသမီး သည် ဖခမည်းတော် ပိသုလာ (ဘကြီးတော်မင်း) နန်းကျပြီးနောက် နိမ့်ပါးနေချိန်တွင် ယခင်က အနန်ထိအား ပြားပြားဝပ် ရှိခိုးနေရသူ အချို့ အနန်ထိ ခေါင်းပေါ်တက်နင်းရန် ကြိုးစားလာသောအခါ ရာဇမာန်ပြင်းသော အနန်ထိ တစ်ယောက် ချစ်ရသူ မင်းခွန်း (မင်းတုန်းမင်း) ကို နန်းတင်ရန်ကြိုးစားခဲ့သော်လည်း မင်းခွန်းမင်း ၏ တရားဝင်ဘိသိက်ခံ မိဖုရား​ခေါင်ကြီးမှာ အနန်ထိဖြစ်မနေဘဲ စေဂရဒေဝီ (စကြာဒေဝီ) ဖြစ်လာသောအခါ 
စေဂရဒေဝီ၊ အနန်ထိနှင့် မင်းတုန်းမင်း၏ မိဖုရားငယ်များ မှ မွေးသော သားတော်၊ သမီးတော်များ အကြား အမုန်းတရားများနှင့် အာဏာအတွက် ပြင်းထန်သောပြိုင်ဆိုင်မှုများအား အသားပေးရိုက်ကူးထားသော ဇာတ်လမ်းဖြစ်သည်။

1. ↑
2. ↑
3. ↑  မော်ကွန်းတင်ပြီးမိတ္တူ (in Thai)။ *Channel 7* (2016-10-05)။ 28 July 2017 တွင် မူရင်းအား မော်ကွန်းတင်ပြီး။  2017-05-24 တွင် ပြန်စစ်ပြီး။
အေဒြီယက်တစ်ပင်လယ်သည် အီတလီနိုင်ငံနှင့် ဗော်လကန်ကျွန်းဆွယ်ရှိ ယူဂိုဆလားဗီးယားနိုင်ငံ၊ အယ်လဗေးနီးယားနိုင်ငံတို့အကြားတွင် တည်ရှိသည်။ အလျားမိုင် ၄၅ဝ ခန့်နှင့် ပျမ်းမျှခြင်းအားဖြင့် အနံ ၁၁ဝ ခန့် ရှိသည်။ အကျယ်အဝန်းမှာ စတုရန်းမိုင် ၅၂ယဝဝဝ ခန့် ဖြစ်သည်။ ထိုပင်လယ်သည် မြေထဲပင်လယ်၏ အစိတ်အပိုင်း လည်းဖြစ်ရာ ပင်လယ်နှစ်ခုတို့သည် ၄၄ မိုင်ခန့် ကျယ်သော အိုထရန်တို ရေလက်ကြားအားဖြင့် ဆက်စပ်လျက်ရှိသည်။ 

ပင်လယ်၏ အနောက်မြောက်တွင် ဗင်းနစ်ပင်လယ်ကွေ့ရှိ၍ အရှေ့မြောက်တွင် ထရီးယက်ပင်လယ်ကွေ့ရှိသည်။ အရှေ့ဘက်ကမ်းတစ်လျှောက်တွင် ကျွန်းများစွာရှိသည်။ အာဒီဂျေမြစ်နှင့် ပိုးမြစ်တို့သည် အေဒြီယက်တစ်ပင်လယ်ထဲသို့ စီးဝင်ကြသည်။ ယင်းမြစ်နှစ်သွယ်အပြင် အခြားကြီးကျယ်သော မြစ်များဟူ၍ မရှိချေ။ ထို့ကြောင့် ပင်လယ်ရေသည် အလွန်ငံသည်။ 

အေဒြီယက်တစ်ပင်လယ်တွင် အထူးသဖြင့် ဆောင်းရာသီ၌ လေပြင်းကျရောက်လေ့ရှိသောကြောင့် ပင်လယ်ကြောင်း ခရီးသွားလာခြင်း၌ ဘေးအန္တရာယ်များသည်။ အလယ်ခေတ်အတွင်းက ထိုပင်လယ်သည် ဗင်းနစ်မြို့နှင့် အရှေ့ဘက်ရှိနိုင်ငံတို့ ကုန်စည်ကူးသန်းရာလမ်းဖြစ်ခဲ့သည်။ ၁၂ ရာစုမှ ၁၈ ရာစုနှစ်အထိ ဗင်းနစ်မြို့စားတို့သည် ထိုပင်လယ်ကို မိမိတို့က ပိုင်ဆိုင်ကြောင်းပြလို၍ နှစ်စဉ် လက်စွပ်တစ်ကွင်းကို ပင်လယ် ထဲသို့ ပစ်ချလေ့ရှိကြသည်။

အေဒြီယက်တစ်ဟူသော အမည်သည် အီတလီမြောက်ပိုင်းရှိ အာဒြီယားမြို့ကိုအစွဲပြု၍ မှည့်ခေါ်ခြင်း ဖြစ်သည်။ ရှေးအခါက အာဒြီယားမြို့သည် စည်ကားသော ရောမ 
ဆိပ်ကမ်းမြို့ဖြစ်ခဲ့ဘူးသည်။ အခုအခါ အေဒြီယက်တစ်ပင်လယ်ကမ်းခြေပေါ်ရှိ ထင်ရှားသော မြို့ကြီးများမှာ ဗင်းနစ်မြို့၊ ထရီယက်မြို့၊ ဖျူးမားမြို့၊ အန်ကိုးနားမြို့နှင့် ဗရင်ဒီဇီမြို့များဖြစ် ကြသည်။

ကိုးကား
-------

1. ↑  "Drainage Basin of the Mediterranean Sea" (PDF)။ Second Assessment of Transboundary Rivers, Lakes and Groundwaters (အစီရင်ခံစာ)။ United Nations Economic Commission for Europe။ August 2011။
2. ↑  မြန်မာ့စွယ်စုံကျမ်း၊ အတွဲ(၁၅)

1. ↑
(၁၂)ပါးအေမာမ်များ၏ သားတော်များ(သို့) သားစဉ်မြေးဆက်မှ အနွယ်များကိုလည်းကောင်း၊ ၎င်းတို့၏ အုတ်ဂူတော်များကိုလည်းကောင်း အေမာမ်ဇာဒါဟ်ဟု (ဖာရစီဘာသာရပ်တွင်) ခေါ်ဆိုလေသည်။ ထိုအေမာမ်ဇာဒါဟ် အများစု၏ (အုတ်ဂူတော်များ) သည် အီရန်နိုင်ငံ၏ မြို့များနှင့် ကျေးရွာများတွင်တည်ရှိကြသည်။ အနည်းစုမှာ အီရတ်နိုင်ငံတွင်လည်း တည်ရှိကြသည်။ အီရန်နိုင်ငံတွင် ၎င်းတို့၏ အုတ်ဂူများကို လူသားခြင်းစာနာထောက်ပံရေးအဖွဲ့က စီမံခန့်ခွဲအုပ်ချုပ်ထားလေသည်။

ရှီအာဟ်သမိုင်းသုတေသီများက အေမာမ်များ၏ မျိုးနွယ်များ ထိုကဲ့သို့ တစ်ခြားနိုင်ငံများသို့ ရွှေ့ပြောင်းနေထိုင်းခြင်းနှင့်ပတ်သက်၍ သက်သေသာဓကအထောက်အထား အမျိုးမျိုးကြောင့် ဖြစ်ကြသည်ဟု ဖော်ပြထားကြလေသည်။ ထိုအထောက်အထားများမှာ

* ဟစ်ဂျရီရာစုနှစ် (၂) တွင် အီရန်နိုင်ငံတွင် အေမာမ်များ၏ မျိုးနွယ်စုများအတွက် ငြိမ်းချမ်းရာနယ်မြေတစ်ခုဖြစ်သောကြောင့်နှင့် ထိုခေတ် အုပ်ချုပ်ရေးမြို့များဖြစ်သည့် ဘတ်ဂ်ဒသ်နှင့် ဆီးရီးယား မြို့များမှ ဝေးကွာသည့်နေရာတွင် တည်ရှိနေသော်ကြောင့်ဖြစ်သည်။
* အီရန်နိုင်ငံလူထုအကြား အထူးသဖြင့် ရှီအာများအကြား ရိုသေလေးစားချစ်ခင်မှုကို ရသောကြောင့် ရှီအာတို့၏ ခံယူချက်များကို ပြန်လည်ပို့ပေးရန် သင့်တော်သည့် နေရာတစ်ခုဖြစ်ခြင်း။
* ဇိုင်ဒီအလဝီ မျိုးနွယ်များ တော်လှန်ရေးသမားများကို စုစည်းရာ အကောင်းဆုံးသောနေရာဖြစ်ခြင်း။

အီရန်နိုင်ငံရှိ အေမာမ်ဇာဒါဟ်များ
--------------------------------

အီရန်နိုင်ငံအစ္စလာမ်တော်လှန်ရေးအောင်မြင်ပြီးနောက် အီရန်နိုင်ငံရှိ အေမာမ်ဇာဒါဟ်များ၏ အုတ်ဂူများအား စာရင်းပြုစုရာ (၁၅၀၀) အုတ်ဂူရှိကြောင်း စာရင်းထုတ်ပြန်ခဲ့သည်။ (၂၀၁၂) နှစ်ခုနှစ်တွင် တရားဝင်ထုတ်ပြန်သည့် စာရင်းတွင် (၁၀၅၀၀) ကျော်ရှိသည်ဟုပင် ထုတ်ပြန်ခဲ့လေသည်။ ထိုကြောင့် နှစ်(၃၀)အတွင် အေမာမ်ဇာဒါဟ်များ၏ အုတ်ဂူ၏ အရေအတွက်များမှာ ခုနှစ်ဆ တိုးလာကြောင်းကို တွေ့မြင်နိုင်သည်။ ထိုကြောင့် ပျမ်းမျှအားဖြင့် (၁)နှစ်လျှင် အေမာမ်ဇာဒါဟ်များ၏ အုတ်ဂူပေါင်း (၃၀၀) ကို လေ့လာစူးစမ်းတွေ့ရှိခဲ့ကြောင်း ဖြစ်သည်။

### လုပ်ကြံထားသည့်အုတ်ဂူများ

အီရန်နိုင်ငံရှိ အေမာမ်ဇာဒါဟ်များ၏ အုတ်ဂူများသည် သက်သေအထောက်အထားမရှိသည့် အုတ်ဂူများဖြစ်ကြသည်။ ထိုအုပ်ဂူများ၏ သမိုင်းအထောက်အထားများနှင့် ပတ်သက်၍ အမျိုးမျိုးသော် သံသယဖြစ်နိုင်သည့် ထင်မြင်ချက်များရှိကြသည်။ ထိုသံသယထင်မြင်ချက်များရှိသည့် အုတ်ဂူများမှ အချို့မှာ ရှဲဟ်ရ်ဘာနူးသခင်မ အုတ်ဂူတော်၊ ကာစင်မ်၏အုတ်ဂူတော်နှင့် ကွလ်ကွလ်ကူလီအုတ်ဂူတော်တို့ဖြစ်ကြသည်။

### လုပ်ကြံထားသည့် အုတ်ဂူများကို ဖြိုဖျက်ခြင်း

ဂီလန်တိုင်းဒေသကြီးရှိ လူသားခြင်းစာနာထောက်ပံရေးအဖွဲ့မှ တာဝန်ရှိသူ အထွေထွေအတွင်းရေးမှူးချုပ်၏ ပြောကြားချက်အရ အေမာမ်များ၏သားစဉ်မြေးဆက်မှဖြစ်ကြောင်းဟု ယူဆထားရသော လုပ်ကြံထားသည့်အုတ်ဂူပေါင်း (၁၃) ခုကို ဖြိုဖျက်ခဲ့ကြောင်း သိရသည်။

### ပါလီမန်

ထောက်ပံ့ရေးဌာနမှ တာဝန်ရှိသူများ အေမာမ်များ၏ သားစဉ်မြေးဆက်မှဖြစ်ကြောင်းဟု သက်သေအထောက်အထားများပြည့်စုံခြင်းမရှိသည့် လုပ်ကြံထားသည့် အုတ်ဂူများကို ဖြိုဖျက်ခြင်းမရှိကြောင်းနှင့် ပတ်သက်၍ လွှတ်တော်ရှိ ကိုယ်စားလှယ်များကလည်း ပြင်းပြင်းထန်ထန်ဝေဖန်ထားကြလေသည်။

ကိုးကား
-------
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၄)သုတ် ရှိပါသည်။

ဘုရားရှင် မဂဓနိုင်ငံ ရာဇဂြိုဟ်မြို့ ဣသိဂိလိတောင်နံပါး ကာဠသီလာ၌ သီတင်းသုံးနေတော်မူစဉ် ရဟန္တာအရှင်မြတ်ငါးရာတို့၏ ဝိပ္ပမုတ္တ နိရုပဓိစိတ်ကို ရှာမှီးတော်မူသော အရှင်မောဂ္ဂလာန်ထေရ်၏ ဂုဏ်ရည်ကို "နဂဿ ပဿေ-အစရှိသော သုံးဂါထာဖြင့် ချီးကျူး၍ အရှင်ဝင်္ဂီသထေရ်က ဘုရားရှင်အား လျှောက်ထားပုံကို ပြဆိုသည့်သုတ်။

---

အရှင်မောဂ္ဂလာန်ထေရ် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဝစ္ဆဂေါတ္တပရိဗိုဇ်က "သဿတော လောကော" အစရှိသော အညတိတ္ထိယ ပဗ္ဗာဇကတို့၏ မိစ္ဆာဝါဒရှစ်ချက်ကို မေးလျှောက်ပါသည်။ အရှင်မောဂ္ဂလာန်ထေရ်က ယင်းမိစ္ဆာဝါဒရှစ်ချက်ကို ဘုရားရှင် ဖြေဆိုတော်မမူကြောင်း မိန့်ကြားတော်မူပါသည်။

ဝစ္ဆဂေါတ္တပရိဗိုဇ်က ဘုရားရှင် ဖြေကြားတော်မမူခြင်း၏အကြောင်းကို မေးလျှောက်ရာ တိတ္ထိတို့သည် အဇ္ဈတ္တိကာယတန ခြောက်ပါးတို့၌ "ငါ့ဟာ, ငါ့ဥစ္စာ, ငါ, ငါ့အတ္တ"ဟု ယူဆကြပုံ။ ဘုရားရှင်က ယင်းခြောက်ပါးတို့၌ "ငါ့ဟာ မဟုတ်၊ ငါ မဟုတ်, ငါ၏ အတ္တမဟုတ်"ဟု ယူတော်မူခြင်းကြောင့် ဖြေကြားတော်မမူပုံကို အရှင်မောဂ္ဂလာန်ထေရ်က မိန့်ကြားတော်မူပါသည်။

ဝစ္ဆဂေါတ္တပရိဗိုဇ်က ဘုရားရှင်ထံသွားရောက်လျှောက်ထားရာ ဘုရားရှင်က အရှင်မောဂ္ဂလာန်ထေရ် မိန့်ကြားတော်မူသည့်အတိုင်း ဖြေဆိုသည့်အခါ ဝစ္ဆဂေါတ္တ ပရိဗိုဇ်က "ဘုရားရှင်နှင့် တပည့်သာဝကတို့ "အဂ္ဂပဒ’၌ အတ္ထ, ဗျဉ္ဇနအားဖြင့် နှီးနှောတိုက်ဆိုင်ပုံ၊ ဆန့်ကျင်မှုမရှိကြပုံကို ချီးမွမ်းစကားလျှောက်ထားသည့်သုတ်။

---

ဘုရားရှင် ကောသလနိုင်ငံ သာဝတ္ထိမြို့ ပုဗ္ဗာရုံကျောင်း မိဂါရမာတုပါသာဒ၌ သီတင်းသုံးတော်မူနေစဉ် ပြာသာဒ်၏အောက်ထပ်၌ တရားလက်လွတ်နေကြသော ရဟန်းတို့ကို ကြောက်လန့်စေရန် အရှင်မောဂ္ဂလာန်အား မိန့်ကြားတော်မူရာ အရှင်မောဂ္ဂလာန်ထေရ်က တန်ခိုးဖန်ဆင်း၍ ခြေမဖြင့် မိဂါရမာတုပါသာဒကို အမျိုးမျိုး အဖုံဖုံ တုန်လှုပ်စေသဖြင့် ပြာသာဒ်လှုပ်မှုကြောင့် ကြောက်ရွံ့ထိတ်လန့်နေကြသော ရဟန်းတို့အား ဣဒ္ဓိပါဒ်လေးပါး ပွားများနိုင်သောအကျိုး အမျိုးမျိုးတို့ကို ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။

---

ဘုရားရှင် ကောသလနိုင်ငံ ... သီတင်းသုံးတော်မူနေစဉ် အရှင်မောဂ္ဂလာန်ထေရ် ဣဒ္ဓိပါဒ်လေးပါး ပွားများထားပုံအပြည့်အစုံကို အထက်သုတ်တော်အတိုင်း ရဟန်းတို့အား ဘုရားရှင် ဟောတော်မူသည့်သုတ်။

ကိုးကား
-------

1. ↑  -သံ၊၁၊၁၉၆။ သံ၊မြန်၊၁၊၁၈၄။ သံ၊ဋ္ဌ၊၁၊၂၆၀။ သံ၊ဋီ၊၁၊၂၉၄။

-သံယုတ္တနိကာယ၊ သဂါထာဝဂ္ဂသံယုတ္တ၊ ၈-ဝင်္ဂီသသံယုတ္တ၊ ဒသမသုတ်။
2. ↑  -သံ၊၂၊၅၅၈-၅၆၁။ သံ၊မြန်၊၂၊၅၄၉-၅၅၁။

-သံယုတ္တနိကာယ၊ သဠာယတနဝဂ္ဂသံယုတ္တ၊ ၁၀-အဗျာကတသံယုတ္တ၊ သတ္တမသုတ်။
3. ↑  -သံ၊၃၊၂၃၅-၇။ သံ၊မြန်၊၃၊၂၃၈-၂၄၀။ သံ၊ဋ္ဌ၊၃၊၂၈၈။ သံ၊ဋီ၊၂၊၅၁၃။

-သံယုတ္တနိကာယ၊ မဟာဝဂ္ဂသံယုတ္တ၊ ၇-ဣဒ္ဓိပါဒသံယုတ္တ၊ ၂-ပါသာဒကမ္ပနဝဂ္ဂ၊ စတုတ္ထသုတ်။
4. ↑  -သံ၊၃၊၂၅၂-၃။ သံ၊မြန်၊၃၊၂၅၅-၆။

-သံယုတ္တနိကာယ၊ ၃-အယောဂုဠဝဂ္ဂ၊ ဧကာဒသမသုတ်။
5. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**ဆိုဂျူး**(/ˈsoʊdʒuː/; from Korean: 소주; 燒酒 [so.dʑu])သည် ကိုရီးယားဒေသထွက် ကြည်လင်သော၊ အရောင်မဲ့သည့် အဖျော်ယမကာတစ်မျိုးဖြစ်သည်။ ဆိုဂျူးကို ရေမရောပဲ သောက်သုံးလေ့ရှိပြီး ပမာဏအလိုက် အရက်ပါဝင်မှုနှုန်းသည် ၁၆.၈ ရာခိုင်နှုန်းမှ ၅၃ ရာခိုင်နှုန်းအထိ ရှိသည်။ သောက်သုံးမှုအများသော ဆိုဂျူးအမှတ်တံဆိပ်များမှာ တောင်ကိုရီးယားနိုင်ငံတွင် ထုတ်လုပ်သည်။ ရိုးရာနည်းတွင် ဆန်၊ ဂျုံနှင့် ဘာလီတို့မှ ပြုလုပ်လေ့ရှိပြီး ယနေ့ခေတ်တွင် ထုတ်လုပ်သူတို့သည် ဆန်အစား အခြားကစီဓာတ်ကဲသော အသီးအနှံများဖြစ်သည့် အာလူး၊ ကန်စွန်းဥနှင့် ပီလောပီနံတို့မှလည်း ထုတ်လုပ်ကြသည်။

သောက်သုံးမှု
------------

မကြာသေးမီနှစ်များတွင် ဘီယာ၊ ဝီစကီနှင့် ဝိုင်တို့ သောက်သုံးမှု များလာသော်ငြား ဆိုဂျူးသည် အလွယ်တကူရရှိနိုင်မှုနှင့် ဈေးသက်သာမှုတို့ကြောင့် ကိုရီးယား၏ သောက်သုံးမှုများသော အရက်ပါဝင်သည့် အဖျော်ယမကာများထဲမှ တစ်ခု ဖြစ်၍နေဆဲပင်ဖြစ်သည်။ ၂၀၀၄ ခုနှစ်တွင် တောင်ကိုရီးယားနိုင်ငံငံတွင် ပုလင်းပေါင်း ၃ ဘီလီယံကျော် သောက်သုံးခဲ့ကြသည်။ ၂၀၀၆ ခုနှစ်တွင်လည်း ခန့်မှန်းအားဖြင့် ပျမ်းမျှ အရွယ်ရောက်ပြီးသား ကိုရီးယားနိုင်ငံတစ်ယောက်သည် ဆိုဂျူးပုလင်း ၉၀ မျှ သောက်သုံးခဲ့သည်။ ၂၀၁၄ ခုနှစ် အစီရင်ခံစာများတွင်လည်း အရက်သောက်သုံးနိုင်သော အရွယ်ရှိသည့် တောင်ကိုရီးယားနိုင်ငံသားတို့သည် တစ်ပါတ်လျှင် ပျမ်းမျှ အရက်တစ်မော့စာ ၁၃.၇ အရေအတွက်ပမာဏ သောက်သုံးခဲ့ကြပြီး ရုရှားမှ ၆.၃ ဖြင့် ဒုတိယ ရရှိခဲ့သည်။ သောက်သုံးမှုနှိုင်းယှဉ်ချက်များအရ အမေရိကန်နိုင်ငံမှ ၃.၃၊ ကနေဒါနိုင်ငံမှ ၂.၅နှင့် ယူကေမှ ၂.၃ ပမာဏ သောက်သုံးခဲ့သည်။
**ဟန်ကျိုးမြို့** (ဟန်ချောင်မြို့) သည် တရုတ်သမိုင်းတွင် ဇာတိ မာန်တက်စေသော 
ရှေးဟောင်းမြို့ဖြစ်၍ ကမ္ဘာပေါ်တွင် အကြွယ်ဝ အချမ်းသာဆုံးသော 
မြို့တစ်မြို့ ဖြစ်သည်။ ပင်လယ်မှ မိုင် ၅ဝ ဝေးသောနေရာတွင် တည်ရှိ၍ 
ရှန်ဟဲမြို့၏ အနောက်တောင်ဘက် မိုင် ၁၁ဝ ခန့် အကွာတွင် တည်ရှိ 
သည်။ ၁၂ မိုင်ခန့်ရှည်လျား သော မြို့ရိုးကြီးဖြင့် ဝန်ရံထား 
သော မြို့ဟောင်းဖြစ်သည်။ ယခုမူ ချိုကျန်ပြည်နယ်၏ 
မြို့တော်ဖြစ်၍ ၁၉၄၈ ခုနှစ် လူဦးရေမှာ ၆ဝဝဝဝဝ ခန့် 
ဖြစ်၏။

တရုတ်တူးမြောင်းကြီး၏ တောင်ဘက်စွန်းတွင် ဟန်ချောင် 
မြို့ တည်ရှိသဖြင့် မွန်ဂိုဘုရင်များ လက်ထက်မှ စ၍ ၁၉ ရာစု 
နှစ်များတိုင်အောင် ယန်စီမြစ်ဝကျွန်းပေါ်နှင့် ပီကင်းမြို့တော်သို့ 
ကူးသန်းသွားလာရာ စခန်းကြီး တစ်ခု ဖြစ်ခဲ့သည်။ တာတာ 
လူမျိုးတို့ရန်ကြောင့် တရုတ်ဘုရင်များ တောင်ဘက်သို့ ဆုတ်ခွာ 
ရပြီးနောက် ဆွန်မင်းများ လက်ထက် ဟန်ချောင်မြို့တွင် နန်း 
စိုက်ခဲ့သဖြင့် စာပေဂန္ထဝင်ထွန်းကားရာ မြို့တော် ဖြစ်ခဲ့လေ 
သည်။ ၁၂၉၇ ခုနှစ်လောက်မှပင် မြို့တော်ပီကင်းသို့ ပြောင်း 
သွားလေသည်။ သို့ရာတွင် ဟန်ချောင် မြို့ကား စည်မြဲ စည် 
လျက်ရှိ၏။

ဟန်ချောင်မြို့ကို ရှေးက ကင်စီမြို့ဟု ခေါ်သည်။ ဆန် 
စပါးစိုက်ပျိုးရာ ဒေသ၏ ဗဟိုတွင် တည်ရှိသဖြင့် ဆန်စပါး 
ရောင်းဝယ်ရေး ဗဟိုဌာန ဖြစ်သည်။ ဆန်စက်ကြီးများ အများ 
အပြားပင် ရှိသည့်ပြင် ပိုးလုပ်ငန်းကိုလည်း အကြီးအကျယ် 
လုပ်ကိုင်သည်။

မြို့၏ တည်နေရာသည် အလွန်လှပသော တောင်တန်း 
ကလေးများ၏ ခြေရင်းတွင် တည်ရှိနေ၍ ထိုမြို့၏ အနောက် 
ဘက်စွန်းတွင် နာမည်ကျော် အနောက်ရေအိုင်ခေါ် စီဟု ရေအိုင် 
ကြီး တည်ရှိလေသည်။ မြို့၏ ပတ်ဝန်းကျင်တွင် တောင်တန်း၊ 
ချောင်းစခန်းများလည်း ပေါလှ၍ ထိုတောင်ကြို၊ ချောင်းကြား 
များ၌လည်း အထွတ်အဆင့်တို့ဖြင့် လှပစွာ တည်ဆောက်ထား 
သော ဘုန်းကြီးကျောင်းများရှိရာ အလွန်ပင် သာယာလှသဖြင့် 
ကျော်ကြားပေသည်။ ကဗျာဆရာ ပန်းချီဆရာတို့၏ ဉာာဏ် 
ကျက်စားရာဌာနလည်း ဖြစ်၏။ ထို့ကြောင့် *အထက်မှာ* 
ကောင်းကင်ဘုံ၊ မြေပေါ်မှာ ဆူချောင်နှင့် ဟန်ချောင်ဘုံ *ဟူ၍* 
တရုတ်တို့ ဆိုစမှတ်ပြုကြသည်။

ထိုမြို့ ကောင်းစားစဉ် ၁၂၇၃ ခုနှစ်လောက်က ဣတာလျံ 
ခရီးသည်ကြီး မာကိုပိုလို ရောက်ရှိသွားရာ ထိုမြို့၏ သာယာ 
လှပပုံကို အံ့ဩမကုန်ဖြစ်ကာ သူ၏ မှတ်တမ်း၌ ဟန်ချောင် 
မြို့ကို ကမ္ဘာပေါ်တွင် မနှိုင်းယှဉ် လောက်အောင် လှပသောမြို့ 
ဖြစ်သည်ဟုပင် ရေးသားခဲ့လေသည်။

ဟန်ချောင်မြို့၏ လမ်းများမှာ ကျောက်ခင်းထား၏။ လမ်း 
ဆုံများ၌ ထင်ရှားသော ပုဂ္ဂိုလ်ကြီးများ၏ ရုပ်တုကြီးများ၊ 
အထိမ်းအမှတ် မော်ကွန်းတိုင်များ စိုက်ထူထားရာ အလွန် 
လှပသည်။ လမ်းများမှာလည်း အတန်ပင် သန့်ရှင်းလေသည်။ 
ဆီအင်တန်မြစ်ကို ဖြတ်လျက် မီးရထားတန်းတားတစ်ခုကို 
၁၉၃၇ ခုနှစ်က ဆောက်လုပ်ပြီးစီးခဲ့သော်လည်း ဂျပန်တို့ 
သိမ်းပိုက်ပြီးနောက် ထိုတန်တားကြီးမှာ ပျက်စီးသွားလေသည်။

  

* ဟန်ကျိုးမြို့
* 
* 
* 
* 
* 
*

ကိုးကား
-------

1. ↑  Mote၊ Frederick W. (2003)။ *Imperial China: 900–1800*။ Harvard University Press။ p. 461။ ISBN 978-0-674-01212-7။
2. ↑  မြန်မာ့စွယ်စုံကျမ်း၊ အတွဲ(၁၄)